tripathysagar/odia_wiki huggingface dataset:
ଟୋକିଓ  (ଜାପାନୀ ଭାଷା: ,ଉଚ୍ଚାରଣ: ତୋକ୍ୟୋ ) ଜାପାନର ରାଜଧାନୀ ଓ ସବୁଠୁ ବଡ଼ ସହର ଅଟେ  । ଏହା ବିଶ୍ୱର ସବୁଠୁ ବଡ଼ ଜନାକୀର୍ଣ୍ଣ ମହାନଗର । ଏଠାରେ ଜାପାନର ସରକାର ଓ ସମ୍ରାଟ ବାସକରନ୍ତି । ଟୋକିଓ ଦକ୍ଷିଣ-ପଶ୍ଚିମର ମୁଖ୍ୟ ଦ୍ୱୀପ ହୋନ୍‌ସୁଁ, ଇଜୁ ଓ ଓଗାସାୱାରାରେ ଅବସ୍ଥିତ। ପୂର୍ବରୁ ଏହାକୁ ଏଡୋ ନାମରେ ଜଣାଯାଉଥିଲା। ଶିକ୍ଷା ଟୋକିଓରେ ବହୁତ ବିଶ୍ୱବିଦ୍ୟାଳୟ, ମହାବିଦ୍ୟାଳୟ, ବାଣିଜ୍ୟ ବିଦ୍ୟାଳୟ ଅଛି। ବହୁତ ଜାପାନ ଓ ପର୍ତ୍ତୁଗୀଜ ବିଶ୍ୱବିଦ୍ୟାଳୟ ଟୋକିଓରେ ଅଛି। ଟୋକିଓ ବିଶ୍ୱବିଦ୍ୟାଳୟ, ହିଟୋତସୁଭାସୀ ବିଶ୍ୱବିଦ୍ୟାଳୟ,ୱାସେଡା ବିଶ୍ୱବିଦ୍ୟାଳୟ, ଟୋକିଓ ବିଜ୍ଞାନ ବିଶ୍ୱବିଦ୍ୟାଳୟ ଓ କେୟିଓ ବିଶ୍ୱବିଦ୍ୟାଳୟ ସମେତ ଟୋକିଓର ଅନ୍ୟ କିଛି ବଡ଼ ବଡ଼ ବିଶ୍ୱବିଦ୍ୟାଳୟଗୁଡ଼ିକ ହେଲା: ଓକାନୋମିଜୁ ବିଶ୍ୱବିଦ୍ୟାଳୟ ଟୋକିଓ ଗାକୁଗୈ ବିଶ୍ୱବିଦ୍ୟାଳୟ ଟୋକିଓ କଳା ବିଶ୍ୱବିଦ୍ୟାଳୟ - ଏଠାରେ କେବଳ ଗୋଟିଏ ଅଣ-ଜାତୀୟ ଅଛି । ଏଠାରେ କିଛି ଭଲ ଜଣାଶୁଣା ବିଶ୍ୱବିଦ୍ୟାଳୟ ଅଛି ଯେଉଁଠାରେ ଭଲ ଇଂରାଜୀ ଓ ଜାପାନିଜ୍ ଭାଷା ଶିକ୍ଷା ଦିଆଯାଏ। ସେଗୁଡୀକ ହେଲା: ଅନ୍ତର୍ଜାତୀୟ ଖ୍ରୀଷିଆନ୍ ବିଶ୍ୱବିଦ୍ୟାଳୟ ସିଫିଆ ବିଶ୍ୱବିଦ୍ୟାଳୟ ୱାସେଡା ବିଶ୍ୱବିଦ୍ୟାଳୟ ଟୋକିଓ ର ହେର୍ଡକ୍ୱାଟର ମଧ୍ୟ ଅଟେ। ବାହାର ତଥ୍ୟ ଉଇକିମିଡ଼ିଆ କମନ୍ସରେ -ସମ୍ପର୍କିତ ମିଡ଼ିଆ ବ୍ୟୁପତ୍ତି ତତ୍ତ୍ୱ ଟୋକିଓ ପୂର୍ବରୁ ଏଡୋ ନାମରେ ଜଣାଯାଉଥିଲା ଯାହାର ଅର୍ଥ ହେଉଛି  "ନଦୀମୁହାଣ" । ୧୮୬୮ ମସିହାରେ ଯେତେବେଳେ ଏହା ମେଜିର ରାଜଧାନୀ ହେଲା ଏହା ସେତେବେଳେ ଏହାର ନାମ ଟୋକିଓ ହେଲା।ଏହି ସମୟରେ ଏହାକୁ  "ଟୋକେଇ"  କୁହାଯାଉଥିଲା ଯାହାର ଚୀନ ଭାଷାରେ ଟୋକିଓ ଉଚ୍ଚାରଣ କରାଯାଉଥିଲା। କିଛି ଇଂରାଜୀ କାଗଜପତ୍ରରେ ଏହାର ବନାନ୍ ଟୋକେଇ ଲେଖାଯାଉଥିଲା। କିଛିବି ହେଉ ଏବେ ଏହି ଟୋକେଇ ଶବ୍ଦ ଅପ୍ରଚଳିତ। ସାଟୋ ନୁବୁହିରୋ ଲେଖିଥିବା କୁଣ୍ଡୁ ହିସ୍କୁ (ଏକତ୍ର ହେବାର ଗୁପ୍ତ ଯୋଯନା) ବହିରେ ୧୮୧୩ ମସିହାରେ ଏହାର ନାମ ଟୋକିଓ କରିବାକୁ ପ୍ରସ୍ତାବ ମିଳିଥିଲା ।
ଚିଲିକା  (କ୍ରମିକ ସଂଖ୍ୟା: ୧୧୮) ଖୋର୍ଦ୍ଧା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାଣପୁର  (ବି), ବାଲୁଗାଁ  (ବି), ଚିଲିକା ବ୍ଳକ ଓ ବାଣପୁର ବ୍ଳକ  । ଗତ ୨୦୧୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ବିଭୁତି ଭୂଷଣ ହରିଚନ୍ଦନ ବିଜୁ ଜନତା ଦଳ ପ୍ରାର୍ଥୀ ରଘୁନାଥ ସାହୁଙ୍କଠାରୁ ୫୪୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଘୁନାଥ ସାହୁ, ଭାରତୀୟ ଜନତା ପାର୍ଟି ପ୍ରାର୍ଥୀ ବିଭୁତି ଭୂଷଣ ହରିଚନ୍ଦନଙ୍କଠାରୁ ୩,୦୬୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୭ରୁ ୨୦୧୪ ମଧ୍ୟରେ ମୋଟ ୯ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଯୋଉଠି ଥିଲେ ବି ତୁ ମୋର, ମୁକ୍ତିଲାଭ କରିବାକୁ ଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିତେଶ ପାଣ୍ଡେ ଓ ଭିନିତ ସାପ୍ରୁ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ଗୀତ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ନାୟିକା ଭାବରେ ଅଭିନୟ କରିଥିଲେ ରିୟା ଦେ । ସମ୍ବିତ ଆଚାର୍ଯ୍ୟ ଏବଂ ଆର୍ଯ୍ୟନ ଦାଶ ଏହି କଥାଚିତ୍ରଟିର ଦୁଇ ନାୟକ ଭାବରେ ଅଭିନୟ କରିଥିଲେ । ବବି ମିଶ୍ର, ମେଘନା ମିଶ୍ର, ପୁପିନ୍ଦର ସିଂହ, ଶ୍ରୀକାନ୍ତ ଗୌତମ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ - ସାଗର ରିୟା ଦେ - ପାୟଲ ଆର୍ଯ୍ୟନ ଦାଶ - ଆକାଶ ବବି ମିଶ୍ର ମେଘନା ମିଶ୍ର ପୁପିନ୍ଦର ସିଂହ ଶ୍ରୀକାନ୍ତ ଗୌତମ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତ ରଚନା କରିଥିଲେ ।
କୂମର ଲୋକେଶ ରାହୁଲ  ( ଜନ୍ମ ୧୮ ଏପ୍ରିଲ ୧୯୯୨) ଜଣେ ଭାରତୀୟ ଅନ୍ତର୍ଜାତିକ କ୍ରିକେଟ ଖେଳାଳି  । ସେ ୨୦୧୦ ୧୯ ବର୍ଷରୁ ତଳ ବିଶ୍ୱ କପରେ ଖେଳିଥିଲେ । ୨୦୧୪ -୧୫ରେ ଅନ୍ତର୍ଜାତିକ ଖେଳକୁ ଆସିଥିବା ରାହୁଲ ସମସ୍ତ ୩ ପ୍ରକାର ଫର୍ମାଟରେ ଶତକ କରିଥିବା ଖେଳାଳି । ସେ ଏକଦିବାସୀୟ ଅନ୍ତର୍ଜାତିକ ମେଚରେ ପଦାର୍ପଣରେ ଶତକ ଅର୍ଜନ କରିଥିବା ପ୍ରଥମ ଭାରତୀୟ । ୨୦ରେ ତାଙ୍କର ୪୬ ବଲରେ ୧୦୦ ରନ ବିଶ୍ୱର ଦ୍ୱିତୀୟ ଦ୍ରୁତତମ ଶତକ । ପୁଣି ୱେଷ୍ଟ ଇଣ୍ଡିଜ ବିରୁଦ୍ଧରେ ତାଙ୍କର ୫୧ ବଲରେ ୧୧୦ ଅବିଜିତ ସ୍କୋର ଏକ ମାଇଲ ଷ୍ଟୋନ କୁହାଯାଏ । ୩ଟି ଯାକ ଫର୍ମାଟ ପ୍ରଥମ ଶତକ ସେ କେବଳ ବାଉଣ୍ଡରୀରେ କରିଥିଲେ । ଘରେଇ ପ୍ରଦର୍ଶନ ୨୦୧୦-୧୧ରେ ରାହୁଲ ପ୍ରଥମ ଶ୍ରେଣୀ କ୍ରିକେଟ ଖେଳିଥିଲେ । ଆଇପିଏଲରେ ବାଙ୍ଗାଲୋର ପାଇଁ ୨୦୧୩ରେ ଖେଳିଲେ । ୨୦୧୪-୧୫ ଦୁଲିପ ଟ୍ରଫିରେ ତାଙ୍କର ୨୩୩ ବଲରେ ୧୮୫ ରନ ଓ ତା ପରେ ୧୫୨ ବଲରେ ୧୩୦ ରନ କରି ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ । ରଣଜୀ ଟ୍ରଫିରେ ସେ ଉତ୍ତର ପ୍ରଦେଶ ବିପକ୍ଷୀରେ ୪୪୮ ବଲରେ ୩୩୭ ରନ କରିଥିଲେ । ଅନ୍ତର୍ଜାତିକ ପ୍ରଦର୍ଶନ ୨୦୧୪ରେ ଭାରତୀୟ ଜାତୀୟ ଦଳ ପାଇଁ ବଛା ହେଇ ସେ କୃତିର ସହ ଖେଳିଥିଲେ । ପ୍ରଥମେ ଅସଫଳ ହେଇଥିଲେ ଭି ପରେ ୪ ର୍ଥ ଟେଷ୍ଟରେ ୧୧୦ ରନ କରିଥିଲେ । ଶ୍ରୀଲଙ୍କାରେ ସେ ତାଙ୍କର ୨ ୟ ଶତକ କରିଥିଲେ । ସେ ଆହତ ୱିକେଟ କିପର ସାହାଙ୍କ ସ୍ଥାନରେ ୱିକେଟ କିପିଙ୍ଗ ମଧ୍ୟ କରିଥିଲେ। ଜିମ୍ବାବ୍ୱେ ଗସ୍ତରେ ଯାଇ ସେ ତାଙ୍କର ପ୍ରଥମ ଏକଦିବାସୀୟ ଶତକ କରିଥିଲେ । ରାହୁଲ ୨୦୧୬ ଭାରତୀୟ ଦଳର ୱେଷ୍ଟ ଇଣ୍ଡିଜ ଗସ୍ତ ପାଇଁ ଯାଇ ୨ ୟ ଟେଷ୍ଟରେ ୧୫୮ ରନ କରିଥିଲେ । ସେ ।ଓପନର ହିସାବରେ ଏହା ସ୍କୋର କରି ପ୍ରଥମ ଭାରତୀୟ ଭ୍ୟାବେ ପଦାର୍ପଣ ମେଚରେ ୱେଷ୍ଟ ଇଣ୍ଡିଜ ସହ ଶତକ କରିବାରେ ପ୍ରଥମ ଭାରତୀୟ ହେଲେ ।ତତ୍ ପରେ ସେ ଆମେରିକାରେ ପ୍ରଥମ ୨୦ ମେଚରେ ଶତକ ହାସଲ କଲେ ମଧ୍ୟ ଭରତ ମେଚ ହଋ ଯାଇଥିଲା ଆଇପିଏଲ ଜୀବନ ଆଇପିଏଲରେ ରାହୁଲ ବାଙ୍ଗାଲୋର ଦଳ ପାଇଁ ୨୦୧୪ରୁ ଖେଳୁଥିଲେ । ତାହା ପରେ ସେ ହୟଦ୍ରାବାଦ ଦଳକୁ ଯାଇ ପୁଣି ୨୦୧୬ରେ ପ୍ରତ୍ୟାବର୍ତନ କରିଥିଲେ । ବ୍ୟକ୍ତିଗତ ଜୀବନ ୧୮ ଏପ୍ରିଲ ୧୯୯୨ରେ ଜନ୍ମିତ ରାହୁଲଙ୍କ ପିତା ଡାଃ ଲୋକେଶ ଜଣେ ଇଂଜିନିଯରିଂ ପ୍ରଫେସର ଓ ମାଁ ଜଣେ ଇତିହାସ ପ୍ରଫେସର । ରାହୁଲଙ୍କ ପିତା ସୁନୀଲ ଗାଭାସ୍କରଙ୍କ ଜଣେ ବଡ଼ ପ୍ରଶଂଶକ ଥିଲେ । ସେ ତାଙ୍କ ପୁତ୍ରଙ୍କ ନାମକୁ ରୋଶନ ସ୍ଥାନରେ ରାହୁଲ ଭାବି ରାହୁଲ ଦେଇଥିଲେ । ରାହୁଲଙ୍କ ପିତାଙ୍କ କହିବା ହିସାବରେ ରାହୁଲ ୧୧ ବର୍ଷ ବୟସରେ କ୍ରିକେଟ ଖେଳିବା ଆରଭ କରିଥିଲେ ।
ଭାରତର ୫ମ ଲୋକ ସଭାକୁ ୧୯୭୧ ମସିହା ସାଧାରଣ ନିର୍ବାଚନରେ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୫ ମାର୍ଚ୍ଚ ୧୯୭୧ରୁ ୧୮ ଜାନୁଆରୀ ୧୯୭୭ । ଭାରତୀୟ ସଂସଦର ଦୁଇଟି ବିଭାଗ ମଧ୍ୟରୁ ଲୋକ ସଭା ହେଉଛି ସିଧାସଳଖ ଲୋକମାନଙ୍କଦ୍ୱାରା ନିର୍ବାଚିତ ସଭ୍ୟଙ୍କ ସଭାଗୃହ ବା ସଂସଦର ତଳ ସଦନ । ୧୯୭୧ ମସିହାର ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୪ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ । ଇନ୍ଦିରା ଗାନ୍ଧୀ ଏହାର ପୂର୍ବ ୪ର୍ଥ ଲୋକ ସଭାର ପ୍ରଧାନମନ୍ତ୍ରୀ ଥିଲେ । ଏହି ଲୋକ ସଭାର ପରବର୍ତ୍ତୀ ୬ଷ୍ଠ ଲୋକ ସଭା ପାଇଁ ୧୯୭୭ରେ ହୋଇଥିବା ସାଧାରଣ ନିର୍ବାଚନରେ କଂଗ୍ରେସ ଦଳ ୨୧୭ଟି ଆସନରେ ପରାଜିତ ହୋଇଥିଲା ।
ନନ୍ଦ କିଶୋର ଦାସ ଜଣେ ସ୍ୱାଧୀନତା ସଂଗ୍ରାମୀ, ସର୍ବୋଦୟ ନେତା ଓ ଓଡ଼ିଶା ବିଧାନ ସଭାର ସଭ୍ୟ ଓ ବାଚସ୍ପତି ଥିଲେ । ସ୍ୱାଧୀନତା ପରେ, ସେ ଓଡ଼ିଶା ବିଧାନ ସଭାର ପ୍ରଥମ ବାସସ୍ପତି ଭାବେ ୬ ମାର୍ଚ୍ଚ ୧୯୫୨ରୁ ୨୭ ମଇ ୧୯୫୭ ଯାଏ କାର୍ଯ୍ୟ କରିଥିଲେ । ସେ ମଧ୍ୟ ଓଡ଼ିଶା ପ୍ରଦେଶ କଂଗ୍ରେସ ସଭାପତି ତଥା ରାଜ୍ୟସଭା ସଦସ୍ୟ ଥିଲେ । ପ୍ରାରମ୍ଭିକ ଜୀବନ ନନ୍ଦ କିଶୋର ଦାସ ବାଲେଶ୍ୱର ଜିଲ୍ଲା ସୋରଠାରେ ଜନ୍ମଗ୍ରହଣ କରିଥିଲେ । ଦାରିଦ୍ର୍ୟ ସତ୍ତ୍ୱେ ସେ ମେଧାବୀ ଛାତ୍ର ଥିଲେ । ୧୯୧୪ ମସିହାରେ ସେ ଓଡ଼ିଶାରେ ପ୍ରଥମ ତଥା ସେତେବେଳର ସମଗ୍ର ବିହାର-ଓଡ଼ିଶା ପ୍ରଦେଶରେ ପଂଚମ ସ୍ଥାନ ଅଧିକାର କରି ମାଟ୍ରିକ୍‍ ପରୀକ୍ଷାରେ ପାସ କରିଥିଲେ । ଏହି ଉପଲବ୍ଧି ନିମଂତେ ସେ ମାସକୁ କୋଡିଏ ଟଂକା ବୃତ୍ତି ପାଇଥିଲେ ଓ ସେହି ଅର୍ଥକୁ ବିନିଯୋଗ କରି ରେଭେନ୍ସା ମହାବିଦ୍ୟାଳୟରେ ପାଠ ପଢ଼ିଥିଲେ । ସେ ଇଂରାଜୀ ସ୍ନାତକରେ ପ୍ରଥମ ଓଡ଼ିଆ ଭାବେ ରେଭେନ୍ସାରୁ ପାସ କରିଥିଲେ । ପରେ ସେ କଲିକତା ବିଶ୍ୱବିଦ୍ୟାଳୟରୁ ଏମ.ଏ ପାସ କରିଥିଲେ । ଫକୀରମୋହନ ସେନାପତି ତଥା ଉତ୍କଳ ଗୌରବ ମଧୁସୂଦନ ଦାସଙ୍କ ପ୍ରେରଣାରେ ସେ କିଛି ଦିନ ଉତ୍କଳ ସମ୍ମିଳନୀର କାର୍ଯ୍ୟ ପରିଚାଳନା କରିଥିଲେ । ସେ ମଧ୍ୟ ସାକ୍ଷୀଗୋପାଳ ବନ ବିଦ୍ୟଳୟରେ କିଛି ଦିନ ଶିକ୍ଷକତା କରିଥିଲେ । ରାଜନୈତିକ ଜୀବନ ୧୯୨୦ ମସିହାରୁ ନନ୍ଦ କିଶୋର ଦାସ ସମାଜସେବୀ ଭାବରେ ବ୍ରତୀ ହୋଇଥିଲେ । ଗାନ୍ଧୀବାଦୀ ଓ ଜଣେ ଟାଣୁଆ ସଂଗଠକ ଭାବରେ ତାଙ୍କର ଖ୍ୟାତି ଥିଲା । ଅସହଯୋଗ ଆଂଦୋଳନ ତଥା ସ୍ୱାଧୀନତ ସଂଗ୍ରାମରେ ଭାଗ ନେ‍ଇ ସେ ତିନି ଥର ଦୀର୍ଘ କାଳ ପାଇଁ କାରାବରଣ କରିଥିଲେ । ୧୯୨୭ରୁ ୧୯୨୯ ପର୍ଯ୍ୟଂତ ସେ ବିହାର-ଓଡ଼ିଶା ବିଧାନ ପରିଷଦ ବା ଲେଜିସଲେଟିଭ କାଉନସିଲର ସଦସ୍ୟ ହୋଇଥିଲେ । ସେ ମହାତ୍ମା ଗାନ୍ଧୀଙ୍କ ନେତୃତ୍ୱରେ ହୋଇଥିବା ଲବଣ ସତ୍ୟାଗ୍ରହ ଓ ସ୍ୱରାଜ ଆନ୍ଦୋଳନ ପାଇଁ ଇରମଠାରେ ଗଠିତ  "ମରଣ ସେନା" ର ନେତୃତ୍ୱ ନେଇଥିଲେ । ୧୨ ଗାଁକୁ ନେଇ ଗଠିତ ଏହି ସେନା ଇରମର ବାକି ନେତା ବିଚିତ୍ରାନନ୍ଦ ଦାସ, ମୁକୁନ୍ଦ ପ୍ରସାଦ ଦାସ ଓ ଲୋକନାଥ ମିଶ୍ରଙ୍କ ସହ ମିଶି ଗୋପନରେ ଇଂରେଜ ସରକାରଙ୍କ ଗାଁମାନଙ୍କୁ ଆସିବାର ସୂଚନା ଦେଉଥିଲେ । ସ୍ୱତଂତ୍ର ଓଡ଼ିଶା ପ୍ରଦେଶର ପ୍ରଥମ ବିଧାନ ସଭାକୁ  (ଯାହା ପାଇଁ ୧୯୩୭ ମସିହା ଜାନୁୟାରୀ ମାସରେ ନିର୍ବାଚନ ହୋଇଥିଲା) ସେ ନିର୍ବାଚିତ ହୋଇଥିଲେ  । ଏହି ପ୍ରଥମ ବିଧାନ ସଭା ଜୁଲାଇ ୧୯୩୭ଠାରୁ ୧୯-୦୯-୧୯୪୫ ପର୍ଯ୍ୟଂତ କାର୍ଯ୍ୟ କରିଥିଲା । ୨୭-୦୭-୧୯୩୭ ଦିନ ଏହାର ପ୍ରଥମ ଅଧିବେଶନର ପ୍ରଥମ ଦିନ ଥିଲା ଯାହାକି କଟକ ରେଭେନ୍ସା ମହାବିଦ୍ୟାଳୟର ହଲରେ ଅନୁଷ୍ଠିତ ହୋଇଥିଲା । ସେହି ଦିନ ଏହି ପ୍ରଥମ ବିଧାନ ସଭାର ବାଚସ୍ପତି ତଥା ଉପ-ବାଚସ୍ପତି ଭାବରେ ଶ୍ରୀ ମୁକୁନ୍ଦ ପ୍ରସାଦ ଦାସ ତଥା ଶ୍ରୀ ନନ୍ଦ କିଶୋର ଦାସ ସର୍ବ ସମ୍ମତିରେ ନିର୍ବାଚିତ ହୋଇଥିଲେ ।
ଲେଖିଚି ନାଁ ତୋର, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ରବିନ୍ଦ୍ର ପଣ୍ଡା ଏହି ଚଳଚ୍ଚିତ୍ରର ପ୍ରଯୋଜନା କରିଥିଲେ । ଏକ୍ସେଲ ମୁଭିଜ୍ ବ୍ୟାନରରେ ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲେ । ଏହି ବ୍ୟାନରର ଏହା ଥିଲା ୫ମ ଚଳଚ୍ଚିତ୍ର । ଏହି ଚଳଚ୍ଚିତ୍ରର କାହାଣୀ ଲେଖିଥିଲେ ବିଜୟଲକ୍ଷ୍ମୀ ପଣ୍ଡା । ଦିଲ୍ଲୀପ ପଣ୍ଡା ଏହି ଚଳଚ୍ଚିତ୍ରଟିର ଚିତ୍ରନାଟ୍ୟ ଏବଂ ନିର୍ଦ୍ଦେଶନା ଦେଇଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ସମ୍ବିତ ଆଚାର୍ଯ୍ୟ ଏବଂ ନାୟିକା ପିଙ୍କି ପ୍ରିୟଦର୍ଶିନୀ । କ୍ରିଷ୍ଣା କର, ହରିହର ମହାପାତ୍ର, ପ୍ରଦ୍ୟୁମ୍ନ ଲେଙ୍କା ଆଦି କଳାକାରମାନେ ଏହି ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ ପିଙ୍କି ପ୍ରିୟଦର୍ଶିନୀ କ୍ରିଷ୍ଣା କର ହରିହର ମହାପାତ୍ର ପ୍ରଦ୍ୟୁମ୍ନ ଲେଙ୍କା କାହାଣୀ ଗୀତ ଏବଂ ସଙ୍ଗୀତ ବୈଦ୍ୟନାଥ ଦାଶ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ସୋରିଷ ଶାଗ  (ସୋରିଷର ଶାଗ,ରେ ହିନ୍ଦୀ, ଉର୍ଦ୍ଦୁ ଭାଷା) ଏକ ଲୋକ ପ୍ରିୟ ଖାଦ୍ୟ ଅଟେ ଯାହା ଭାରତର ପଞ୍ଜାବ କ୍ଷେତ୍ର ଏବଂ ପାକିସ୍ଥାନରେ ତିଆରି କରାଯାଏ  । ଏଥିରେ ତିଆରି ସୋରିଷର ପତ୍ର ସୋରିଷ ଏବଂ ମସଲାରେ ତିଆରି ହୋଇଥାଏ । ଖାଦ୍ୟ ରୂପେ ପାରମ୍ପରିକ ଉପାୟରେ ତିଆରି କରିବା ପାଇଁ ଶାଗ ଏବଂ ସଧାରଣ ରୂପେ ତାହା ସହିତ  "ମକାର ରୁଟି"  । ଏହା ସବୁଠାରୁ ଉପରକୁ ଯାଇପାରେ । ଏହା ସହିତ ଲହୁଣି  ( ସଫା କିମ୍ବା ସଂସଧିତ ହଳଦିଆ ଲହୁଣି) କିମ୍ବା ଏହାକୁ ଅଧିକା ସ୍ୱାଦିଷ୍ଟ କରିବା ପାଇଁ ପରମ୍ପରା ଗତ ରୂପରେ ଘିଅ  ଲହୁଣି ସ୍ପଷ୍ଟ ହେଲା  । କିଛି ପାଳଙ୍ଗ  (ପଞ୍ଜାବରେ ପାଲକ କୁହାଯାଏ) ଯୋଡ଼ା ଯାଇପାରେ  । ଖାଦ୍ୟର ସୌନ୍ଦର୍ଯ୍ୟକୁ ବଢାଇବା ପାଇଁ ଏହା ରୁଟିକୁ ମୋଟା କରିବା ସହିତ ତାହାର ରଙ୍ଗ ମଧ୍ୟ ପରିବର୍ତ୍ତନ କରିଥାଏ । ଏହା ସହିତ ମଧ୍ୟ ଏହା ଖାଦ୍ୟର ସ୍ୱାଦରେ ମଧ୍ୟ ପରିବର୍ତ୍ତନ କରିଥାଏ ।
ଏହି ଜଗନ୍ନାଥ ମନ୍ଦିର କର୍ଣ୍ଣାଟକ ରାଜ୍ୟର ବେଙ୍ଗାଳୁରୁ ନଗରର ଆଗରାଠାରେ ଅବସ୍ଥିତ । ଶ୍ରୀ ଜଗନ୍ନାଥ, ଶ୍ରୀ ବଳଭଦ୍ର, ଦେବୀ ସୁଭଦ୍ରା ଓ ସୁଦର୍ଶନ ଏଠାକାର ଆରାଧ୍ୟ ଦେବତା । ଅବସ୍ଥାନ ଏହା ବେଙ୍ଗାଳୁରୁ ନଗର ଉପକଣ୍ଠରେ ଥିବା ଆଉଟର ରିଙ୍ଗ ରୋଡ଼ରେ  'ଆଗରା' ଠାରେ ୧୨  ୫୫ ' ୨୬.୫୮ " ଉତ୍ତର ଅକ୍ଷାଂଶ ଓ ୭୭  ୩୮ ' ୫୮.୪୨ " ପୂର୍ବ ଦ୍ରାଘିମାରେ ଅବସ୍ଥିତ । ପ୍ରମୁଖ ଦେବତା ଏଠାକାର ପ୍ରମୁଖ ଦେବତା ଜଗନ୍ନାଥ, ବଳଭଦ୍ର, ସୁଭଦ୍ରା ଓ ସୁଦର୍ଶନ । ଏଥି ସହ ଲକ୍ଷ୍ମୀ, ସରସ୍ୱତୀ, ଭୂଦେବୀ, ଶ୍ରୀଦେବୀ, ବିମଳା ଆଦି ମଧ୍ୟ ଏଠାରେ ପୂଜିତ । ପାର୍ବଣ ଏଠାରେ ପୁରୀସ୍ଥିତ ଜଗନ୍ନାଥ ମନ୍ଦିରରେ ପାଳିତ ସମସ୍ତ ପାର୍ବଣ ପାଳିତ ହୋଇଥାଏ । ସ୍ନାନ ପୂର୍ଣ୍ଣିମା: ଏଠାରେ ପ୍ରତିବର୍ଷ ସ୍ନାନ ପୂର୍ଣ୍ଣିମା ପାଳନ କରାଯାଇଥାଏ ଯେଉଁଥିରେ ୩୦୦୦ରୁ ଅଧିକ ଲୋକ ସମାଗମ ହୋଇଥାଏ । ରଥଯାତ୍ରା: ସବୁବର୍ଷ ମହାସମାଗମରେ ଆଷାଢ଼ ଶୁକ୍ଳପକ୍ଷ ତୃତୀୟାରେ ରଥଯାତ୍ରା ମଧ୍ୟ ପାଳିତ ହୋଇଥାଏ । ୨୦୦୬ ମସିହାଠାରୁ ଏଠାରେ ରଥଯାତ୍ରା ପାଳିତ ହୋଇ ଆସୁଛି ।
ଶଶିଭୂଷଣ ପ୍ରଧାନ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ରେଢ଼ାଖୋଲ, ସୋନପୁର ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଶଶିଭୂଷଣ ପ୍ରଧାନ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଉର୍ଦ୍ଦୁ ଲାଇବ୍ରେରୀ ବା ଉର୍ଦ୍ଦୁ ପାଠାଗାର ଏକ ଭାରତୀୟ ପାଠାଗାର ଥିଲା । ଏହା ଓଡ଼ିଶାର କଟକସ୍ଥିତ ବକ୍ସି ବଜାରଠାରେ ଅବସ୍ଥିତ । ପାଠାଗାରଟି ୧୯୭୦ ମସିହାରେ ଏକ ଅଣ-ଲାଭକାରୀ ଟ୍ରଷ୍ଟ ଭାବରେ ଅବସ୍ଥାପିତ ହୋଇଥିଲା । ଏଠାରେ ଉର୍ଦ୍ଦୁ ସମେତ ଓଡ଼ିଆ ଓ ଇଂରାଜୀରେ ପୁସ୍ତକ ଓ ଅନ୍ୟାନ୍ୟ ପ୍ରକାଶନ ବିଶେଷ କରି ଐତିହାସିକ ପ୍ରକାଶନସବୁ ରହିଛି । ଉର୍ଦ୍ଦୁ ଭାଷାରେ ରଚିତ ଖ୍ୟାତନାମା ଲେଖକମାନଙ୍କର ରଚନାବଳୀ, ଫକୀରମୋହନ ସେନାପତି ଓ ଅନ୍ୟାନ୍ୟ ପ୍ରମୁଖ ଓଡ଼ିଆ ଲେଖକମାନଙ୍କ ରଚନା ସମେତ ପ୍ରାୟ ୧୦ ହଜାର ପୁସ୍ତକ ଏଠାରେ ସଂରକ୍ଷିତ । ଏହି ପାଠାଗାରଟି ଅଧୁନା ଅର୍ଥାଭାବରୁ ଅବହେଳିତ ଓ ପାଠକମାନେ ଏଠାକୁ ପଢ଼ିବା ନିମନ୍ତେ ଆସନ୍ତି ନାହିଁ । ପାଠାଗାରରେ ବହିଗୁଡ଼ିକ ସଂରକ୍ଷିତ । ୨୦୨୨ ମସିହା ସେପ୍ଟେମ୍ବର ସୁଦ୍ଧା ଏହା ୯ ବର୍ଷ ଧରି ବନ୍ଦ ରହିଥିଲା ଓ କଟକ ମହାନଗର ନିଗମ ଏହାକୁ ଖୋଲିବାକୁ ନିଷ୍ପତ୍ତି ନେଇଥିଲା ବୋଲି ଖବର ପ୍ରକାଶ ପାଇଥିଲା । ପାଠାଗାରଟି ପ୍ରଥମେ ବ୍ୟକ୍ତିଗତ ମାଲିକାନାରେ ଥିଲା ଓ ପରେ କଟକ ମହାନଗର ନିଗମକୁ ଦାନ ସୂତ୍ରରେ ମିଳିଥିଲା । ଏହା ସମ୍ପୂର୍ଣ୍ଣ ଭାବରେ କାର୍ଯ୍ୟକାରୀ ଥିବା ବେଳେ ଦୈନିକ ୨୦୦ରୁ ଅଧିକ ପାଠକ ଏଠାକୁ ପଢ଼ିବା ପାଇଁ ଆସୁଥିଲେ । ରକ୍ଷଣାବେକ୍ଷଣା ଅଭାବରୁ ୨୦୧୩ ମସିହା ସୁଦ୍ଧା ଏହା ସର୍ବସାଧାରଣ ବ୍ୟବହାର ନିମନ୍ତେ ଅନୁପଯୋଗୀ ହୋଇଯାଇଥିଲା ଓ କଟକ ମହାନଗର ନିଗମ ଏହାକୁ ବିପଦସଂକୁଳ ଘୋଷଣା କରିଥିଲା । ଇତିହାସ ଉର୍ଦ୍ଦୁ ଲାଇବ୍ରେରୀର ନାମଫଳକରେ ଉଲ୍ଲେଖ ରହିଛି ଯେ ୧୯୭୦ ମସିହାରେ ଅବସରପ୍ରାପ୍ତ ରାଜସ୍ୱ ପ୍ରଶାସକ ମଇଉଦ୍ଦିନ ଅହମଦଙ୍କ ଉଦ୍ୟମ ଓ ବ୍ୟକ୍ତିଗତ ଅନୁଦାନ ତଥା ତିନୋଟି ଆନୁଷ୍ଠାନିକ ସ୍ରୋତ ଓ ତାଙ୍କ ସମେତ ଦୁଇଟି ବ୍ୟକ୍ତିଗତ ସ୍ରୋତରୁ ପ୍ରତ୍ଯେକ ୧୦,୦୦୦ ଟଙ୍କା ଅନୁଦାନ ଭାବରେ ଓ ଅନ୍ୟାନ୍ୟ ଆର୍ଥିକ ଅନୁଦାନରୁ ଆରମ୍ଭ ହୋଇଥିଲା । ଅହମଦ ଓ ରାଧାନାଥ ରଥ ଥିଲେ ଦୁଇଜଣ ଅନୁଦାନକାରୀ ବ୍ୟକ୍ତି ଏବଂ ଓଡ଼ିଶା ୱାକଫ ବୋର୍ଡ଼, ଓଡ଼ିଶା ସରକାର ଏବଂ ଭାରତ ସରକାର ଥିଲେ ଆନୁଷ୍ଠାନିକ ଅନୁଦାନକାରୀ ।
ବୁଢ଼ିଆଣୀ କାମୁଡ଼ା ଏକ ଆଘାତର ନାମ ଯାହା ବୁଢ଼ିଆଣୀ କାମୁଡ଼ିଲେ ହୁଏ । ଅଧିକାଂଶ ବୁଢ଼ିଆଣୀ କାମୁଡ଼ିଲେ ଆଘାତ ସୃଷ୍ଟି ହୁଏ ନାହିଁ କାରଣ ତାଙ୍କ ଛୋଟ ଦାନ୍ତ ଚର୍ମରେ ପ୍ରବେଶ କରିବାରେ ଅସମର୍ଥ ହୁଏ । ଅଧିକାଂଶ ସମୟରେ କାମୁଡ଼ିବା ସ୍ଥାନରେ କେବଳ ସାମାନ୍ୟ ଲକ୍ଷଣ ଦେଖାଯାଏ । କାମୁଡ଼ିବାର ୩୦ ମିନିଟରୁ ୭ ଦିନ ମଧ୍ୟରେ ଲକ୍ଷଣ ଆରମ୍ଭ ହୋଇପାରେ । ଯୁକ୍ତରାଷ୍ଟ୍ରରେ ମୃତ୍ୟୁ ସଂଖ୍ୟା ବିରଳ ଅଟେ, ବର୍ଷକୁ ୩ରୁ କମ ହୁଏ ଏହାର ମୁଖ୍ୟ ବ୍ୟତିକ୍ରମଗୁଡ଼ିକ ହେଉଛି ବିଧବା ବୁଢ଼ିଆଣୀ ଏବଂ ରେକ୍ଲୁଜ ବୁଢ଼ିଆଣୀ । ବିଧବା ବୁଢ଼ିଆଣୀ କାମୁଡ଼ିଲେ ଲାଟ୍ରୋଡେକ୍ଟିଜ୍ମ ହୋଇପାରେ, ଯନ୍ତ୍ରଣା ସ୍ଥାନୀୟ କିମ୍ବା ସାଧାରଣ ହୋଇଯାଏ, ଅଧିକ ଝାଳ ବାହାରେ, ମାଂସପେଶୀ ଫଡ଼ଫଡ଼ ହୁଏ, ମୁଣ୍ଡବିନ୍ଧା ଏବଂ ବାନ୍ତି ହୋଇପାରେ । ରେକ୍ଲୁଜ ବୁଢ଼ିଆଣୀ କାମୁଡ଼ିଲେ ଲାକ୍ସୋସେଲିଜ୍ମ ହୋଇପାରେ, ଯାହା ସାମାନ୍ୟ ଯନ୍ତ୍ରଣା ଏବଂ ଲାଲ ରଙ୍ଗରୁ ଆରମ୍ଭ ହୁଏ ଏବଂ ଚର୍ମ ମରିଯାଇ ନଷ୍ଟ ହୋଇଯାଏ । ମୁଣ୍ଡବିନ୍ଧା, ବାନ୍ତି, ଜ୍ୱର ଏବଂ ଲୋହିତ ରକ୍ତ କଣିକା ଭାଙ୍ଗିଯାଏ । ଅନ୍ୟାନ୍ୟ ଗୁରୁତ୍ୱପୂର୍ଣ୍ଣ କାମୁଡ଼ା ମଧ୍ୟରେ ଅଷ୍ଟ୍ରେଲିୟ ଫନେଲ-ୱେବ୍ ସ୍ପାଇଡର୍ ଏବଂ ଦକ୍ଷିଣ ଆମେରିକୀୟ ବୁଲୁଥିବା ସ୍ପାଇଡର୍ ଅନ୍ତର୍ଭୁକ୍ତ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଏବଂ ସ୍ପାଇଡର ଦେଖିବା ଉପରେ ଆଧାରିତ ହୁଏ । ପ୍ରତିରୋଧରେ ସଫାସୁତରା ରଖିବା ଏବଂ କୀଟନାଶକ ବ୍ୟବହାର କରିବା ଆବଶ୍ୟକ ହୁଏ । ଅଧିକାଂଶ କାମୁଡ଼ାରେ ସ‌ହାୟକ ଯତ୍ନ ଯଥେଷ୍ଟ ହୁଏ ଯେପରିକି ଯନ୍ତ୍ରଣା ପାଇଁ ଏନଏସଏଆଇଡି ଏବଂ ଆଣ୍ଟିହିଷ୍ଟାମିନ ଏବଂ ଗଲୁ ପାଇଁ ଷ୍ଟେରଏଡ କ୍ରିମ୍ ଦିଆଯାଏ । ଯଦି ଯନ୍ତ୍ରଣା ଅଧିକ ହୁଏ ତେବେ ଓପିଓଏଡ୍ ବ୍ୟବହାର କରାଯାଇପାରେ । ବିଧବାବୁଢ଼ିଆଣୀ ବିଷ ପାଇଁ ଏକ ଆଣ୍ଟିଭେନମ ବିଦ୍ୟମାନ ଥିବାବେଳେ ଏହା ଯୋଗୁ ଆନାଫାଇଲକ୍ସିସ୍ ହୋଇପାରେ ଏବଂ ସାଧାରଣତଃ ସେଥି ଯୋଗୁ ୟୁକ୍ତରାଷ୍ଟ୍ରରେ ବ୍ୟବହୃତ ହୁଏ ନାହିଁ । ଫନେଲ ୱେବ୍ ସ୍ପାଇଡର୍ ବିଷ ପାଇଁ ଆଣ୍ଟିଭେନମ ଦେଲେ ଫଳାଫଳ ଉନ୍ନତ ହୋଇଥାଏ । କାମୁଡ଼ା ଆହତ ଚର୍ମର ମରାମତି ପାଇଁ ଅସ୍ତ୍ରୋପଚାର ଆବଶ୍ୟକ ହୋଇପାରେ । କାମୁଡ଼ା କାମୁଡ଼ା ରିପୋର୍ଟ ସାଧାରଣ ଅଟେ । ତଥାପି, ଅତ୍ୟଧିକ ନିର୍ଣ୍ଣୟ କିମ୍ବା ଭୁଲ ରୋଗ ନିର୍ଣ୍ଣୟ ହୋଇପାରେ । ଅନେକ ରିପୋର୍ଟରେ ପ୍ରକୃତରେ କାମୁଡ଼ା ହୋଇଛି କି ନାହିଁ ତାହା ଅସ୍ପଷ୍ଟ ରହିଛି । ମଧ୍ୟଯୁଗରେ ଲୋକମାନେ ବାଇଆ ଭଳି ନାଚୁଥିଲେ, ଯାହା ଟାରାଣ୍ଟିଜିମ୍ ଭାବରେ ଜଣାଶୁଣା ଓ ତାହା ଏକ ବୁଢ଼ିଆଣୀ କାମୁଡ଼ାରୁ ଜାତ ହେଉଥିବା ଦାବି କରାଯାଇଥିଲା । ଅନେକ ବୁଢ଼ିଆଣୀ କାମୁଡ଼ା, ନେକ୍ରୋସିସ୍ ଯୋଗୁ ହେଉଥିବା ଦାବି ହୋଇଥିବାବେଳେ ଏହାକୁ ରେକ୍ଲୁଜ କାମୁଡ଼ାରେ କେବଳ ପ୍ରମାଣ ସ‌ହ ସାହାଯ୍ୟ କରେ ।
ଗଇଁଠା‌  (ଗେଟେଇ, କ୍ଷୀରଗଇଁଠା, ଗଇଁଠାଗୁଡ଼ି ପିଠା ଆଦି ନାମରେ ମଧ୍ୟ ଜଣା) ଓଡ଼ିଶାର ଏକ ପ୍ରକାର ଚାଉଳ ତିଆରି ପିଠା  । ଚୂନାକୁ ବାମ୍ପରେ ସିଝାଇ ଖଳି ତିଆରି କରି ସେହୁ ଖଳିକୁ ଗୋଟି କରି ବଳି ପରେ ପାଣିରେ ସିଝାଇ ଏହା ତିଆରି କରାଯାଇଥାଏ । ସାଧାରଣତଃ ଅରୁଆ ଚାଉଳକୁ ଗୁଣ୍ଡ କରି, ସେଥିରେ ନଡ଼ିଆ କୋରା ପକାଇ ବାଟି ତାହାକୁ ଫୁଟନ୍ତା ପାଣିରେ ଚିନି ଓ ଲୁଣ ସହ ମିଶାଇ ଘାଣ୍ଟି ଖଳି ତିଆରି କରାଯାଇଥାଏ । ଏହି ଖଳିକୁ ଗୋଲ ଗୋଲ କରି ବଳି ଫୁଟୁଥିବା ଓ ସାମାନ୍ୟ ମରିଯାଇଥିବା କ୍ଷୀରରେ ପକାଇ ଘାଣ୍ଟି ଘାଣ୍ଟି ଗଇଁଠା ତିଆରି କରାଯାଇଥାଏ । ବାସ୍ନା ପାଇଁ ଏଥିରେ ଛେଚା ଅଳେଇଚ ଓ ତେଜପତ୍ର ଆଦି ପକାଇ ଘୋଡ଼ାଇ ରଖି ଥଣ୍ଡା ହେଲା ପରେ ଖିଆଯାଇଥାଏ ।
ଡାଇକ୍ଲୋଫେନାମାଇଡ,  (ଇଂରାଜୀ ଭାଷାରେ ), ଯାହା ଡାଇକ୍ଲୋରଫେନାମାଇଡ ଭାବରେ ମଧ୍ୟ ଜଣାଶୁଣା, ହେଉଛି ଏକ ଔଷଧ ଯାହା ହାଇପରକାଲେମିକ ପର୍ଯ୍ୟାୟ ପକ୍ଷାଘାତ ଏବଂ ହାଇପୋକାଲେମିକ ପର୍ଯ୍ୟାୟ ପକ୍ଷାଘାତ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହାର ଉପକାର ପ୍ରମାଣ ଦୁର୍ବଳ ଜଣାଯାଏ । ଏହା ପାଟିରେ ଦିଆଯାଏ । ପୂର୍ବରୁ ଏହା ଗ୍ଲକୋମା ରୋଗର ଚିକିତ୍ସା ପାଇଁ ବ୍ୟବହୃତ ହେଉଥିଲା । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଲୁଆ, ସ୍ୱାଦର ପରିବର୍ତ୍ତନ ଏବଂ ଦ୍ୱନ୍ଦ୍ୱ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ, କମ୍ ପୋଟାସିୟମ୍, ମେଟାବୋଲିକ୍ ଏସିଡୋସିସ୍ ଏବଂ ପତନ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ଏହା ଏକ କାର୍ବୋନିକ୍ ଆନହାଇଡ୍ରେଜ୍ ଇନହିବିଟର । ୧୯୫୮ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡାଇକ୍ଲୋଫେନାମାଇଡ ଅନୁମୋଦିତ ହୋଇଥିଲା । କିନ୍ତୁ ଏହା ୨୦୧୬ ମସିହା ପର୍ଯ୍ୟନ୍ତ ପର୍ଯ୍ୟାୟ ପକ୍ଷାଘାତ ପାଇଁ ଅନୁମୋଦିତ ହୋଇନଥିଲା । ଏହା ୨୦୧୬ରେ ୟୁରୋପରେ ଅନାଥ ଔଷଧ ମାନ୍ୟତା ପାଇଲା ଏବଂ ୨୦୧୯ରେ ଅନୁମୋଦନ ପାଇଁ ଅନୁରୋଧ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ୫୦ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୬,୦୦୦ ଡଲାର ଥିଲା ।
ଫନୀ ମହାନ୍ତି  (ଜନ୍ମ ୨୫ ଜାନୁଆରୀ ୧୯୪୪) ମସିହାରେ ଜନ୍ମିତ ଜଣେ ଓଡ଼ିଆ କବି  । ତାଙ୍କ କବିତା ସଂକଳନ ମୃଗୟା ପାଇଁ, ସେ ୨୦୦୯ ମସିହାର କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଲାଭ କରିଛନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ୧୯୪୪ ମସିହା ଜାନୁୟାରୀ ୨୫ତାରିଖରେ ଖୋର୍ଦ୍ଧା ଜିଲା ଫକୀରପଡ଼ା ଗ୍ରାମରେ ଫନୀ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ରାୟମଣୀ ମହାନ୍ତି ଓ ପିତାଙ୍କ ନାମ ଭୋଳାନାଥ ମହାନ୍ତି । ପରିବାରରେ ୩ ଜଣ ପିଲାଙ୍କ ମଧ୍ୟରେ ସେ ମଝିଆ ସନ୍ତାନ୍ତ ଥିଲେ । ତାଙ୍କ ପରିବାର ସଂସ୍କୃତି ସମ୍ପନ୍ନ , ଧାର୍ମିକ ଓ ଜଗନ୍ନାଥପ୍ରେମୀ ଥିଲା । ତାଙ୍କ ବାପା ବୃତିରେ ଜଣେ ଶିକ୍ଷକ ଥିଲେ ମଧ୍ୟ ସାହିତ୍ୟ ଅନୁରାଗୀ ଥିଲେ । ସରଗଫୁଲ ନାମରେ ତାଙ୍କର ଏକ ଖଣ୍ଡକାବ୍ୟ ପ୍ରକାଶିତ ହୋଇଥିଲା । ଜେଜେବାପା ଦୟାନିଧୀ ମହାନ୍ତି, ଶାସ୍ତ୍ର ପୁରାଣରେ ଜ୍ଞାନୀ ବ୍ୟକ୍ତି ଥିଲେ । ତାଙ୍କ ଘରେ ସବୁଦିନ ସଂଧ୍ୟାରେ ଆଧ୍ୟାତ୍ମିକ ଚର୍ଚ୍ଚା ଏବଂ ରାମାୟଣ, ମହାଭାରତ, ଗୀତା ,ଭାଗବତ ଆଦି ପାଠ କରାଯାଏ । ଗାଁ ସ୍କୁଲରୁ ପଞ୍ଚମ ଶ୍ରେଣୀ ପାସ କରିବା ପରେ, ଚଣାହାଟ ଜନ ମନ୍ଦିର ପାଠ ପଢି଼ଥିଲେ । ସେଠାରେ ସ୍କୁଲ ବାର୍ଷିକୋତ୍ସବରେ ରାଧାମୋହନ ଗଡ଼ନାୟକଙ୍କ ଲିଖିତ କବିତା ଆବୃତ୍ତି କରେ ସେ ଗଡ଼ନାୟକଙ୍କ ଆଶୀର୍ବାଦ ଲାଭ କରିଥିଲେ । ସ୍କୁଲ ପାଠ ପଢୁଥିବା ସମୟରେ ତାଙ୍କ ବାପାଙ୍କର ପରଲୋକ ଘଟିଥିଲା ଓ ତାଙ୍କୁ ମାମୁଘରେ ରହି ପାଠ ପଢ଼ିବାକୁ ପଡି଼ଥିଲା । ୧୯୫୯ ମସିହାରେ ସେ ମାଟ୍ରିକ ପାସ କରିଥିଲେ । ଘରର ଆର୍ଥିକ ଦୂରାବସ୍ଥା ଯୋଗୁ, ତାଙ୍କୁ ୧୬ ବର୍ଷ ବୟସରେ ଟେଲିଗ୍ରାଫ୍‌ ମେସେଞ୍ଜର ଭାବରେ ଚାକିରି କରିବାକୁ ପଡ଼ିଥିଲା । କିନ୍ତୁ ସେ ଚାକିରୀରେ ଫନୀ ସନ୍ତୁଷ୍ଟ ନଥିଲେ ଓ ଟିଉସନ କରି ନିଜର ଉଚ୍ଚଶିକ୍ଷା ଆରମ୍ଭ କରିଥିଲେ । ସେ ବିଜେବି କଲେଜରୁ ଓ ଉତ୍କଳ ବିଶ୍ୱବିଦ୍ୟାଳୟରୁ ନିଜର ଉଚ୍ଚ ଶିକ୍ଷାହାସଲ କରିଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସେ ଦର୍ଶନ ଶାସ୍ତ୍ରରେ ପିଏଚଡ଼ି ହାସଲ କରିଥିଲେ । ବୃତ୍ତିଗତ ଜୀବନ ଅଧ୍ୟାପନାକୁ ସେ ନିଜର ବୃତ୍ତି ଭାବରେ ବାଛିଥିଲେ ଓ ଓଡ଼ିଶାର ବିଭିନ୍ନ ମହାବିଦ୍ୟାଳୟରେ ସେ ଅଧ୍ୟାପନା କରିଥିଲେ । ସାହିତ୍ୟ ସର୍ଜନା ଫନୀ ମହାନ୍ତି, ବହୁ କବିତା, ପ୍ରବନ୍ଧ ଓ ଅନୁବାଦ ସାହିତ୍ୟ ରଚନା କରିଛନ୍ତି ।
ମେଲାନୋମା ବା ମାଲିଗନାଣ୍ଟ ମେଲାନୋମା  (ଇଂରାଜୀ ଭାଷାରେ , ବା ) ଏକ ପ୍ରକାର କର୍କଟ ରୋଗ ଯାହା ବର୍ଣ୍ଣ କଣିକା ଥିବା ମେଲାନୋସାଇଟ ଜୀବକୋଷରୁ ସୃଷ୍ଟି ହୁଏ  । ସ୍ୱାଭାବିକ ଭାବରେ ଏହି ରୋଗ ଚର୍ମରେ ହେଉଥିବା ବେଳେ ପାଟି, ଅନ୍ତନଳୀ ଓ ଆଖିରେ କ୍ୱଚିତ ହୁଏ । ସାଧାରଣତଃ ମହିଳାମାନଙ୍କର ଗୋଡ଼ରେ ଓ ପୁରୁଷମାନଙ୍କର ପିଠିରେ ହୁଏ । ବେଳେ ବେଳେ ଏହା ଦେହର ତିଳରୁ   ଆରମ୍ଭ ହୁଏ ଯାହାର ଆକାର, ଧାର, ରଙ୍ଗ ପରିବର୍ତ୍ତିତ ହୁଏ, ଗଲୁ କରେ ଓ ଚମ ଫାଟିଯାଇ ଘାଆ ସୃଷ୍ଟି ହୁଏ । ଦେହରେ ସ୍ୱଳ୍ପ ମାତ୍ରାରେ ଚର୍ମ ବର୍ଣ୍ଣ କଣିକା ଥିବା ଲୋକ ଅଲଟ୍ରାଭାୟୋଲେଟ  (ୟୁଭି) ରଶ୍ମି ସଂସ୍ପର୍ଶରେ ଆସିଲେ ଏହି ରୋଗ ହୁଏ  । ୟୁଭି ରଶ୍ମୀ ସୂର୍ଯ୍ୟରୁ ବା ଟାନିଙ୍ଗ ଡିଭାଇସରୁ ନିର୍ଗତ ହୁଏ । ପ୍ରାୟ ୨୫ % ରୋଗ ତିଳରୁ ସୃଷ୍ଟି ହୁଏ । ଅନେକ ତିଳ ଥିଲେ, ପରିବାରରେ ଆଗରୁ ଏହି ରୋଗ ଥିଲେ ଓ ଇମ୍ମ୍ୟୁନିଟି କମ ଥିଲେ ଏହି ରୋଗ ସଙ୍କଟ ଅଧିକ ହୁଏ । ଅନେକ ପ୍ରକାର ଜେନେଟିକ ତୃଟି ଯେପରିକି ଜେରୋଡର୍ମା ପିଗମେଣ୍ଟୋସା ଥିଲେ ଏହି ରୋଗ ସଙ୍କଟ ଅଧିକ ହୁଏ । ବାୟୋପ୍ସି ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ୟୁଭି ରଶ୍ମିଠାରୁ ଦୂରେଇ ରହି ଓ ସନସ୍କ୍ରିନ ବ୍ୟବ‌ହାର କରି ଏହି ରୋଗକୁ ପ୍ରତିରୋଧ କରିହୁଏ । ଅପରେଶନ କରି ମେଲାନୋମାକୁ ବାହାର କରିଦିଆଯାଏ । ବିସ୍ତାର ହୋଇଛି କି ନାହିଁ ଜାଣିବା ନିମନ୍ତେ ରୋଗ ହୋଇଥିବା ସ୍ଥାନର ନିକଟବର୍ତ୍ତୀ ଲସିକା ଗ୍ରନ୍ଥି ପରୀକ୍ଷା କରାଯାଏ । ବିସ୍ତାର ଲାଭ ନ କରିଥିଲେ ଅଧିକାଂଶ ମେଲାନୋମା ଆରୋଗ୍ୟ ହୋଇଯାଏ । ବିସ୍ତାରିତ ହୋଇସାରିଥିଲେ ଇମ୍ମ୍ୟୁନୋଥେରାପି, ବାୟୋଲୋଜିକାଲ ଥେରାପି, ରାଡିଏସନ ଥେରାପି ବା କେମୋଥେରାପି ଦିଆଯାଏ ଓ ଆୟୁଷ ବୃଦ୍ଧି ହୁଏ । ଆମେରିକାରେ ଚିକିତ୍ସା ସାହାଯ୍ୟରେ ପାଞ୍ଚ ବର୍ଷ ବଞ୍ଚିବା ହାର ସ୍ଥାନିୟ ରୋଗର ୯୮ % ଓ ବିସ୍ତାରିତ ରୋଗର ୧୭ % । ମେଲାନୋମା କେତେ ମୋଟା   ଅଛି, କେତେ ଶିଘ୍ର ଦ୍ୱିଖଣ୍ଡିତ   ହେଉଛି ଓ ଚମ ଫାଟିଛି କି ନାହିଁ, ଏହି ସମସ୍ତ ତ‌ଥ୍ୟ ଉପରେ ଏହି ରୋଗ ଲେଉଟିବ କି ନାହିଁ ନିର୍ଭର କରେ । ଚର୍ମ କର୍କଟ ମଧ୍ୟରେ ମେଲାନୋମା ସର୍ବାଧିକ ବିପଦଜନ‌କ ରୋଗ । ସନ ୨୦୧୨ରେ ପୃଥିବୀରେ ଏହି ରୋଗ ୨୩୨,୦୦୦ ଲୋକଙ୍କୁ ହୋଇଥିଲା ଓ ୫୫,୦୦୦ ଲୋକ ମରିଥିଲେ । ଅଷ୍ଟ୍ରେଲିଆ ଓ ନିଉଜିଲାଣ୍ଡରେ ସର୍ବାଧିକ ମେଲାନୋମା ରୋଗ ହୁଏ । ୟୁରୋପ ଓ ଉତ୍ତର ଆମେରିକାରେ ଏହି ରୋଗ ହାର ଅଧିକ ଅଛି ଓ ଏସିଆ, ଆଫ୍ରିକା ତ‌ଥା ଲାଟିନ ଆମେରିକାରେ ଏହାର ହାର କମ ଅଛି । ମହିଳାଙ୍କ ଅପେକ୍ଷା ପୁରୁଷଙ୍କୁ ଏହି ରୋଗ ଅଧିକ ହୁଏ । ଗୋରା ଲୋକ  କ‌କେସିଆନ  ରହୁଥିବା ସ୍ଥାନମାନଙ୍କରେ ସନ ୧୯୬୦ରୁ ଏହି ରୋଗ ଅତି ସାଧାରଣ ହୋଇଛି ।
ରୋହିତ ଗୁରୁନାଥ ଶର୍ମା  (ଜନ୍ମ: ୩୦ ଏପ୍ରିଲ ୧୯୮୭) ଜଣେ ଭାରତୀୟ ଆନ୍ତର୍ଜାତୀୟ କ୍ରିକେଟର ତଥା ଭାରତୀୟ ପୁରୁଷ କ୍ରିକେଟ ଦଳର ଅଧିନାୟକ ଅଟନ୍ତି  । ଜଣେ ଶ୍ରେଷ୍ଠ ଭାରତୀୟ ଓପନର ବ୍ୟାଟ୍ସମ୍ୟାନ୍ ହିସାବରେ ସେ ଖୁବ୍ ପରିଚିତ । ସେ ଡାହାଣହାତୀ ବ୍ୟାଟ୍ସମ୍ୟାନ୍ ହିସାବରେ ଭାରତୀୟ ଆନ୍ତର୍ଜାତୀୟ ଦଳ ଓ ଆଇପିଏଲ ପାଇଁ ମୁମ୍ବାଇ ଇଣ୍ଡିଆନସ୍ ପାଇଁ ମ୍ୟାଚ୍ ଖେଳନ୍ତି । ରୋହିତ ମଧ୍ୟ ମୁମ୍ବାଇ ଇଣ୍ଡିଆନସ୍‌ର ଅଧିନାୟକ ଅଛନ୍ତି ଏବଂ ତାଙ୍କ ନେତୃତ୍ୱରେ ଦଳ ୫ଟି ଟାଇଟଲ୍ ଜିତିଛି, ଯାହାକି ଅନ୍ୟ କୌଣସି ଦଳଠାରୁ ସର୍ବାଧିକ । ଏକ ଦିନିକିଆ ଆନ୍ତର୍ଜାତୀୟ ମ୍ୟାଚରେ ଏକମାତ୍ର ଖେଳାଳି ଭାବେ ସର୍ବାଧିକ ବ୍ୟକ୍ତିଗତ ସ୍କୋର  (୨୬୪) ଏବଂ ତିନିଥର ଦ୍ୱିଶତକ କରିଛନ୍ତି  । ତାଙ୍କର କ୍ରିକେଟ ପ୍ରତି ଅବଦାନ ପାଇଁ ତାଙ୍କୁ ୨୦୧୫ ମସିହାରେ ଅର୍ଜୁନ ପୁରସ୍କାର ଓ ୨୦୨୦ ମସିହାରେ ମେଜର ଧ୍ୟାନଚାନ୍ଦ ଖେଳ ରତ୍ନ ପୁରସ୍କାରରେ ସମ୍ମାନିତ କରାଯାଇଛି । ପ୍ରାରମ୍ଭିକ ଜୀବନ ରୋହିତ ଶର୍ମା ୩୦ ଏପ୍ରିଲ ୧୯୮୭ରେ ବାନସୋଡ, ନାଗପୁର, ମହାରାଷ୍ଟ୍ରରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ପୂର୍ଣ୍ଣିମା ଶର୍ମା ଓ ପିତାଙ୍କ ନାମ ଗୁରୁନାଥ ଶର୍ମା । ସେ ୧୯୯୯ ମସିହାରେ ଦିନେଶ ଲାଡଙ୍କ କ୍ରିକେଟ କ୍ୟାମ୍ପରେ ଯୋଗଦେଇଥିଲେ । ଆନ୍ତର୍ଜାତୀୟ କ୍ୟାରିଅର ରୋହିତ ୨୩ ଜୁନ୍ ୨୦୦୭ ବେଲଫାଷ୍ଟରେ ଆୟରଲ୍ୟାଣ୍ଡ ବିପକ୍ଷରେ ନିଜର ପ୍ରଥମ ଆନ୍ତର୍ଜାତୀୟ ମ୍ୟାଚ ଖେଳିଥିଲେ । ସେହିପରି ୧୯ ସେପ୍ଟେମ୍ବର ୨୦୦୭ରେ ଇଂଲଣ୍ଡ ବିପକ୍ଷରେ ନିଜର ପ୍ରଥମ ଆନ୍ତର୍ଜାତୀୟ ଟି-୨୦ ମ୍ୟାଚ୍ ଖେଳିଥିଲେ । ସେହି ବର୍ଷ ସାଉଥ୍ ଆଫ୍ରିକାରେ ଅନୁଷ୍ଠିତ ଆଇସିସି ଟି୨୦ ୱାଲ୍ଡ କପ୍‌ରେ ମଧ୍ୟ ଖେଳିବାର ସୁଯୋଗ ପାଇଥିଲେ । ୨୦୧୩ ଇଡେନ ଗାର୍ଡେନରେ ୱେଷ୍ଟ ଇଣ୍ଡିଜ ବିପକ୍ଷରେ ନିଜର ପ୍ରଥମ ଆନ୍ତର୍ଜାତୀୟ ଟେଷ୍ଟ ମ୍ୟାଚ ଖେଳିଥିଲେ ଓ ସେହି ମ୍ୟାଚ୍‌ରେ ସେ ୧୭୭ ରନ କରିଥିଲେ ।
ରିସଡିପ୍ଲାମ, ବିକ୍ରୟ ନାମ ଏଭ୍ରିସଡି, ହେଉଛି ମେରୁଦଣ୍ଡର ମାଂସପେଶୀ ଆଟ୍ରୋଫି   ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହାର ଟାଇପ୍ ୧, ଟାଇପ୍ ୨ ଏବଂ ଟାଇପ୍ ୩, ଏହି ତିନି ପ୍ରକାର ରୋଗ ଅଛି । ଯେଉଁମାନଙ୍କର ଅତିକମରେ ଦୁଇମାସ ରୋଗ ଅଛି, ସେମାନଙ୍କଠାରେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ତରଳ ଝାଡ଼ା, ରାସ, ନିମୋନିଆ ଏବଂ ବାନ୍ତି ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ମୋଟର ନ୍ୟୁରନ୍ ୨-ନିର୍ଦ୍ଦେଶିତ ଆରଏନଏ ସ୍ପ୍ଲାଇସିଙ୍ଗ ମୋଡିଫାୟର୍ । ୨୦୨୦ ମସିହାରେ ଆମେରିକାରେ ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରିସଡିପ୍ଲାମକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୬୦ ମିଗ୍ରାର ମୂଲ୍ୟ ପ୍ରାୟ ୧୧,୭୦୦ ଡଲାର ଅଟେ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୭୯୦୦ ପାଉଣ୍ଡ ଅଟେ ।
ଇଚ୍ଛାପୁର  ତେଲୁଗୁ:        , : / ; ଇଚ୍ଛାପୁରମ ରୂପେ ମଧ୍ୟ ପରିଚିତ  ଆନ୍ଧ୍ର ପ୍ରଦେଶ ରାଜ୍ୟର ଶ୍ରୀକାକୁଲମ ଜିଲ୍ଲା ଅନ୍ତର୍ଗତ ଏକ ପୌରପାଳିକା ତଥା ସଦର ମହକୁମା ଅଟେ । ଏହାର ଉତ୍ତର ଓ ପଶ୍ଚିମ ସୀମାରେ ଓଡ଼ିଶା, ଦକ୍ଷିଣରେ କଭିତି ମଣ୍ଡଳ ଏବଂ ପୂର୍ବରେ ବଙ୍ଗୋପସାଗର ଅବସ୍ଥିତ । ଭୌଗୋଳିକ ଅବସ୍ଥିତି ଇଚ୍ଛାପୁରର ଅକ୍ଷାଂଶ ଓ ଦ୍ରାଘିମା 19.12  84.7    / 19.12; 84.7 ସମୁଦ୍ର ପତ୍ତନଠାରୁ ଏହାର ଉଚ୍ଚତା ୭ ମି.  ୨୨ ଫୁଟ  । ଦି ଇମ୍ପେରିଆଲ ଗେଜେଟର ଅଫ ଇଣ୍ଡିଆଅନୁସାରେ ୧୯୦୧ ମସିହାରେ ଇଚ୍ଛାପୁର ଗଞ୍ଜାମ ଜିଲ୍ଲା ଜମିଦାରୀ ତହସିଲ ଅନ୍ତର୍ଗତ ୩୦୦ ବର୍ଗ ମାଇଲର ଅଞ୍ଚଳ ଥିଲା।ଏହାର ଲୋକସଂଖ୍ୟା ୮୩,୫୦୦ ଥିଲା ଯାହାକି ୧୮୯୧ରେ ୭୪,୮୪୬ ଥିଲା । ବ୍ରହ୍ମପୁର ତାଲୁକା ଅଞ୍ଚଳ ଏହାର ପଡ଼ିଶା ତହସିଲ ଥିଲା । ଏହି ତହସିଲର ମୁଖ୍ୟ ଗ୍ରାମଗୁଡ଼ିକ ହେଲା ଚିକିଟି, ସୁଡଙ୍ଗୀ ଓ ଜରଦା । ଚିକିଟି ବାହୁଡା ନଦୀଦ୍ୱାରା ଉନ୍ନତ ଏକ ଚାଷବାସର ଅଞ୍ଚଳ ଥିଲା ବେଳେ ଜରଦା ଓ ସୁଡଙ୍ଗୀ ଘଞ୍ଚ ଜଙ୍ଗଲ ଓ ପାହାଡରେରେ ଭରପୁର ଥିଲା। ୨୦୦୧ ଭାରତର ଲୋକସଂଖ୍ୟା ଅନୁସାରେ ଇଚ୍ଛାପୁରର ଲୋକସଂଖ୍ୟା ୪୨,୬୫୦ । ମୋଟ ଲୋକ ସଂଖ୍ୟାର ୪୮% ପୁରୁଷ ଓ ୫୨% ସ୍ତ୍ରୀ।ଏହାର ସାକ୍ଷରତା ହାର ୫୩% ଯାହାକି ଜାତୀୟ ହାର ୫୯.୫%ରୁ କମ।ପୁରୁଷ ସାକ୍ଷରତା ହାର ୬୪% ଥିଲା ବେଳେ ମହିଳା ସାକ୍ଷରତା ହାର ୪୪% । ଇଚ୍ଛାପୁରରେ ମୋଟ ଲୋକସଂଖ୍ୟାର ୧୩% ହେଉଛନ୍ତି ୬ ବର୍ଷରୁ କମ ଶିଶୁ । ଜାଣିବା କଥା ଇଚ୍ଛାପୁର ହେଉଛି ଓଡ଼ିଶା ଓ ଆନ୍ଧ୍ର ପ୍ରଦେଶର ସୀମାନ୍ତବର୍ତ୍ତୀ ଅଞ୍ଚଳ ଯାହାକି ଆନ୍ଧ୍ର ପ୍ରଦେଶରେ ଅବସ୍ଥିତ । ଏହା ଦକ୍ଷିଣ ଓଡ଼ିଶାର ଅର୍ଥନୈତିକ ରାଜଧାନୀ ବ୍ରହ୍ମପୁରଠାରୁ ଅତି ନିକଟରେ ଅବସ୍ଥିତ । ଆଞ୍ଚଳିକ ଚିକିତ୍ସା କେନ୍ଦ୍ର ଓ ଆନ୍ଧ୍ର ପ୍ରଦେଶ ବୈଦ୍ୟ ବିଧାନ ପରିଷଦ ଏଠାରେ ଅବସ୍ଥିତ । ଏହା ଏକ ୩୦ ଶଯ୍ୟା ବିଶିଷ୍ଟ ଚିକିତ୍ସାଳୟ । ଏଠାରେ ୪୧୧ ସ୍ୱୟଂ ସହାୟକ ଗୋଷ୍ଠୀ ଅଛନ୍ତି । ଡାକ ଓ ତାରର ସୁବିଧା ରହିଛି । ବିଧାନ ସଭା ମଣ୍ଡଳୀ ଇଚ୍ଛାପୁର ନିଜେ ଏକ ବିଧାନ ସଭା ନିର୍ବାଚନ ମଣ୍ଡଳୀ ଅଟେ । ୧୯୯୯ରେ ୧,୩୦,୩୦୬ ଜଣ ପଞ୍ଜୀକୃତ ମତଦାତା ଥିଲେ । ନିର୍ବାଚିତ ପ୍ରତିନିଧିମାନଙ୍କ ତାଲିକା ୧୯୫୧ - ଅସି ନୀଳାଦ୍ରି ରେଡ୍ଡୀ. ୧୯୫୫ ଓ ୧୯୭୨ - ଉପ୍ପାଡା ରଙ୍ଗାବାବୁ ରେଡ୍ଡୀ ୧୯୬୨ - କୀର୍ତ୍ତି ଚନ୍ଦ୍ର ଦେଓ. ୧୯୬୭ -ଏଲ.କେ. ରେଡ୍ଡୀ ୧୯୭୮ - ବେନ୍ଦଲମ ଭେଙ୍କଟେଶ୍ୱରମ ଶର୍ମା ୧୯୮୩, ୧୯୮୫, ୧୯୮୯ ୧୯୯୯ -ଏମ.ଭି.କୃଷ୍ଣ ରାଓ ୧୯୯୪ - ସ୍ୱର୍ଗତ ଡାକ୍କଟ ଅଚ୍ୟୁତ ରାମାୟା ରେଡ୍ଡୀ ୨୦୦୪ - ନରେଶ କୁମାରଅଗ୍ରୱାଲ ୨୦୦୯ - ସାଇ ରାଜ ପିରିୟା ଯାତାୟତ ରେଳ ଭୁବନେଶ୍ୱର,ବ୍ରହ୍ମପୁର,କଟକ,କୋଲକାତା,ଚେନ୍ନାଇ,ହାଇଦ୍ରାବାଦ ଓ ମୁମ୍ବାଇ ସବୁଦିନ ରେଳ ଯୋଗାଯୋଗର ସୁବିଧା ଅଛି । ଗ୍ରାମ ଓ ପଞ୍ଚାୟତ ଇଚ୍ଛାପୁର ମଣ୍ଡଳରେ ୨୧ ଟା ଗ୍ରାମ ପଞ୍ଚାୟତ ରହିଛି।
ଆକ୍ୟୁଟ ଫ୍ଲାକସିଡ ମାୟେଲାଇଟିସ ବା ଏଏଫଏମ  (ଇଂରାଜୀ ଭାଷାରେ / ) ଏକ ସାଂଘାତିକ ମେରୁଦଣ୍ଡ   ରୋଗ  । ଏଥିରେ ଗୋଡ଼ ଓ ହାତ ସବୁ ଦୁର୍ବଳ ହୁଅନ୍ତି ଓ ରିଫ୍ଲେକ୍ସ   କମିଯାଏ । ଆଖି ଡୋଲା ବୁଲେଇବାରେ, କଥା କ‌ହିବାରେ ଓ ଗିଳିବାରେ ଅସୁବିଧା ହୁଏ । ବେଳେବେଳେ ଯନ୍ତ୍ରଣା ଓ କାଲୁଆ ଲାଗେ । ସାଂଘାତିକ ହେଲେ ଶ୍ୱାସକ୍ରିୟା ଅସୁବିଧା ହୁଏ । ଅଧିକାଂଶ କ୍ଷେତ୍ରରେ ଏହି ରୋଗର କାରଣ ସ୍ପଷ୍ଟ ହେଉନାହିଁ । ପ୍ରାୟ ୯୦% କ୍ଷେତ୍ରରେ ଏଣ୍ଟେରୋଭୁତାଣୁ   ଭଳି ସାମାନ୍ୟ ଭୁତାଣୁ ସଂକ୍ରମଣ   ପରେ ମଧ୍ୟ ଏହି ରୋଗ ଆରମ୍ଭ ହୋଇଯାଏ । ପୋଲିଓମାୟେଲାଇଟିସ ଏହି ରୋଗ ସୃଷ୍ଟି କରିପାରୁଥିଲେ ମଧ୍ୟ ସନ ୨୦୨୪ରୁ ଯୁକ୍ତରାଷ୍ଟ୍ର ଆମେରିକାରେ ଏହା ଏକ କାରଣ ହୋଇନାହିଁ । ମେରୁଦଣ୍ଡ ମଧ୍ୟରେ ଥିବା ଗ୍ରେ ମ୍ୟାଟର   ନଷ୍ଟ ହୋଇଯିବା କାରଣରୁ ଏହି ରୋଗ ହୁଏ । ମେଡିକାଲ ଇମେଜିଙ୍ଗ  , ନର୍ଭ କଣ୍ଡକସନ ଟେଷ୍ଟ  , ସିଏସଏଫ   ପରୀକ୍ଷା ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ପୋଲିଓ ଟିକା   ନେଇ ଓ ମଶା କାମୁଡ଼ା ଏଡ଼େଇ ଏହି ରୋଗର ପ୍ରତିଷେଧ କରାଯାଇପାରିବା । ସ‌ହାୟକ ଯତ୍ନ   ସାହାଯ୍ୟରେ ଏହାରି ଚିକିତ୍ସା ଆରମ୍ଭ କରାଯାଏ । ଫିଜିକାଲ ଥେରାପି   ସୁପାରିସ ମଧ୍ୟ କରାଯାଏ । ବେଳେବେଳେ ଶ୍ୱାସକ୍ରିୟା ସ‌ହଜ କରିବା ନିମନ୍ତେ ମେକାନିକାଲ ଭେଣ୍ଟିଲେସନ   ଆବଶ୍ୟକ ହୁଏ । ରୋଗର ଫଳାଫଳ ଅନିଶ୍ଚିତ । କ୍ୱଚିତ ଏହି ରୋଗ ହୁଏ ଓ ସାଧାରଣତଃ ପିଲାଙ୍କୁ ହୁଏ । ଯୁକ୍ତରାଷ୍ଟ୍ର ଆମେରିକାରେ ବର୍ଷକୁ ୨ ନିୟୁତରେ ଜଣକୁ ଏ ରୋଗ ହୁଏ । ଏହା ଏକ ନୂଆ ରୋଗ ନହେଲେ ମଧ୍ୟ ସନ ୨୦୧୪ ପରଠାରୁ ଏହାର ସଂଖ୍ୟା ବଢ଼ୁଛି ।
ବେସେଟ ଡିଜିଜ ବା ବିଡି  ଇଂରାଜୀରେ  '   ଏକ ରୋଗ ଯେଉଁଥିରେ ଦେହର ବିଭିନ୍ନ ସ୍ଥାନରେ ପ୍ରଦାହ ସୃଷ୍ଟି ହୁଏ । ଏହାର ଲକ୍ଷଣ:- ପାଟି ଘାଆ  , ଯୋନାଙ୍ଗ ଘାଆ, ଚକ୍ଷୁର ବିଭିନ୍ନ ଅଂଶର ପ୍ରଦାହ ଓ ଆର୍ଥ୍ରାଇଟିସ । ଏହି ଘାଆ କିଛି ଦିନ ମଧ୍ୟରେ ଭଲ ହୋଇଯାଏ । ଅସାଧାରଣ ଭାବରେ ମେରୁଦଣ୍ଡ ଓ ମସ୍ତିଷ୍କ ପ୍ରଦାହ, ଜମାଟ ରକ୍ତ  , ଆନିଉରିଜ୍ମ   ଓ ଅନ୍ଧତ୍ୱ ଆଦି ଦେଖାଯାଇପାରେ । ଅନ୍ୟ କେତେକ ଲକ୍ଷଣ ଦେଖାଯାଏ ଓ ସ୍ୱୟଂ ଭଲହୋଇଯାଏ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଜେନେଟିକ   ସମ୍ପର୍କ ଥିବା ସମ୍ଭାବନା ଅଛି । ବେସେଟ ଡିଜିଜ ଏକ ଛୁଆଁ   ରୋଗ ନୁହେଁ । ଏକ ବର୍ଷରେ ୩ ଥର ପାଟି ଘାଆ ଓ ନିମ୍ନରେ ପ୍ରଦତ୍ତ ଯେ କୌଣସି ଦୁଇଟି ଲକ୍ଷଣ ଥିଲେ ଏହି ରୋଗ ନିର୍ଣ୍ଣୟ କରାଯାଏ; ଯୌନାଙ୍ଗ ଘାଅ, ଚକ୍ଷୁ ପ୍ରଦାହ, ଚର୍ମ ଘାଆ ଓ ଯୁକ୍ତାତ୍ମକ ପାଥର୍ଜି ଟେଷ୍ଟ   । ଏହି ରୋଗ ଆରୋଗ୍ୟ ହୁଏନାହିଁ । କର୍ଟିକୋସ୍ଟିରଏଡ   ଭଳି ଇମ୍ମୁନୋସପ୍ରେସିଭ ଔଷଧ   ଓ ପରିବର୍ତ୍ତିତ ଜୀବନ‌ଚର୍ଯ୍ୟା ସାହାଯ୍ୟରେ ଏହାର ଚିକିତ୍ସା କରାଯାଏ । ଲିଡୋକେନ   ଦେଇ ପାଟି ଧୋଇଲେ ଯନ୍ତ୍ରଣା କମ୍ ହୋଇପାରେ । କଲଚିସିନ   ଦେଲେ ରୋଗର ପୁନଃପୌନିକ ଆକ୍ରମଣର ସଂଖ୍ୟା କମିଯାଏ । ସମୟକ୍ରମେ ଏହି ରୋଗ ଉପସମ ହେବା ଅନେକ କ୍ଷେତ୍ରରେ ଦେଖାଯାଏ । ଯୁକ୍ତରାଷ୍ଟ୍ର ଆମେରିକା ଓ ୟୁରୋପରେ ଏହା କ୍ୱଚିତ ଦେଖାଯାଏ କିନ୍ତୁ ମଧ୍ୟପ୍ରାଚ୍ୟ   ଓ ଏସିଆରେ ଅଧିକ ଦେଖାଯାଏ । ତୁର୍କୀରେ   ପ୍ରତି ୧,୦୦୦ ଲୋକରେ ୨ ଜଣ ଏହି ରୋଗରେ ଆକ୍ରାନ୍ତ ହୁଅନ୍ତି । ୨୦ରୁ ୪୦ ବର୍ଷ ବୟସ ମଧ୍ୟରେ ଏହି ରୋଗ ଆକ୍ରମଣ କରେ । ସନ ୧୯୩୭ରେ ତୁର୍କୀ ଚର୍ମ ବିଶେଷଜ୍ଞ ହୁଲୁସି ବେସେଟ ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ ।
ସିଲୋଡୋସିନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ରାପାଫ୍ଲୋ, ହେଉଛି ଏକ ଔଷଧ ଯାହା ବିନାଇନ ପ୍ରୋଷ୍ଟାଟିକ ହାଇପରପ୍ଲାସିଆ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ୫ ରିଡକ୍ଟେଜ ଇନହିବିଟର ସହିତ ଏକତ୍ର ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପଶ୍ଚାତଗାମୀ ସ୍ଖଳନ, ମୁଣ୍ଡ ବୁଲାଇବା, ଛିଡା ହେବା ସହିତ ନିମ୍ନ ରକ୍ତଚାପ ଏବଂ ନାକ ଭରି ରହିଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଇଣ୍ଟ୍ରାଅପରେଟିଭ୍ ଫ୍ଲପି ଆଇରିସ୍ ସିଣ୍ଡ୍ରୋମ ହୋଇପାରେ । ଯକୃତ କିମ୍ବା ବୃକ୍‌କ ଜନିତ ସମସ୍ୟା ଥିବା ଲୋକଙ୍କଠାରେ ଏହାର ବ୍ୟବହାରକୁ ସୁପାରିଶ କରାଯାଏ ନାହିଁ । ଏହା ଏକ 1-ଆଡ୍ରେନୋସେପ୍ଟର ଆଣ୍ଟାଗୋନିଷ୍ଟ ଯାହା ମୂତ୍ରାଶୟ ଏବଂ ପ୍ରୋଷ୍ଟେଟରେ ମାଂସପେଶୀକୁ ଆରାମ ଶିଥିଳ କରିବାରେ ସାହାଯ୍ୟ କରେ । ୨୦୦୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୦ ମସିହାରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୩ ମାସର ଚିକିତ୍ସା ଖର୍ଚ୍ଚ ବାବଦ ୨୦୨୧ ସୁଦ୍ଧା ପ୍ରାୟ ୩୪ ଡଲାର ଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୨୧ ଅଗଷ୍ଟ ବର୍ଷର ୨୩୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୩୪ତମ  । ବର୍ଷ ଶେଷ ହେବା ପାଇଁ ଆଉ ୧୩୨ ଦିନ ବାକି ଅଛି ।
ଓଡ଼ିଶା ପର୍ବପର୍ବାଣିର ରାଜ୍ୟ । ଏଠି ବାରମାସରେ ତେରପର୍ବ ପାଳନ କରାଯାଏ । ପ୍ରତ୍ୟେକ ପର୍ବପର୍ବାଣିର ଏକ ନିଜସ୍ୱ ସ୍ୱତନ୍ତ୍ରତା ରହିଛି । ଉତ୍କଳୀୟ ପର୍ବପର୍ବାଣି ସାଧାରଣତଃ ଧର୍ମ ଓ ପୌରାଣିକ ଉପାଖ୍ୟାନର ଭିତ୍ତି ଉପରେ ପ୍ରତିଷ୍ଠିତ । ଓଡ଼ିଶା ମାଟିରେ ଅଗଣିତ ଦେବୀ ଦେବତାଙ୍କର ଉପାସନା ହୋଇଥାଏ । ପ୍ରତ୍ୟେକ ପଲ୍ଲୀଗ୍ରାମରେ ନିଜର ଗ୍ରାମଦେବତା ବା ଗ୍ରାମଦେବତୀ ରହିଥାନ୍ତି। ଆଉ ଏଇ ଗ୍ରାମଦେବତା ବା ଦେବତୀ ମାଟିର ମଣିଷ ପରି ସାଧାସିଧା, ସରଗର ପରୀ କି ଯକ୍ଷ କିନ୍ନରଙ୍କ ପରି ଅଦ୍ଭୁତ ଆକାର ବା ବେଶଭୂଷାଧାରୀ ହୋଇ ନଥାନ୍ତି । ଆଉ ସମସ୍ତଙ୍କର ଥାଏ ଏକ ନିଆରା କିମ୍ବଦନ୍ତୀ, ଏକ ଅଲଗା ଇତିହାସ, ଭିନ୍ନ ଏକ ପରମ୍ପରା, ଏକ ପରବ, ଏକ ମଉଛବ । ପର୍ବପର୍ବାଣି ଗୁଡ଼ିକରେ ଜନଜୀବନର ସଂସ୍କୃତି, ଜାତୀୟତା ବୋଧ ଓ ଧର୍ମଧାରଣା ଆଦି ସଂଶ୍ଳିଷ୍ଠ । ଉତ୍କଳୀୟ ପର୍ବପର୍ବାଣି ମହାଭାରତୀୟ ସ୍ରୋତରୁ ଭିନ୍ନ ନୁହେଁ । ବିଶେଷତଃ ପର୍ବପର୍ବାଣି, ଓଷାବ୍ରତ ଓ ଯାନିଯାତ୍ରା ଗୁଡ଼ିକ ତିଥି, ବାର, ନକ୍ଷତ୍ର, କୃଷିକର୍ମ, ଦେବଦେବୀ, ଶାସ୍ତ୍ରୀୟ କାହାଣୀ, ଲୋକକଥା, ଆନନ୍ଦମହୋତ୍ସବ ପାଇଁ ପାଳିତ ହୋଇଥାଏ । ଉତ୍କଳୀୟ ପର୍ବପର୍ବାଣି ଗୁଡ଼ିକୁ ଚାରୋଟି ମୁଖ୍ୟ ଭାଗରେ ବିଭକ୍ତ କରାଯାଇପରେ ଯଥା । ଶାସ୍ତ୍ରୀୟ, ଲୌକିକ, ଆଞ୍ଚଳିକ ଓ କୃଷି ଭିତ୍ତିକ । ପର୍ବପର୍ବାଣିର ତାଲିକା ଓଡ଼ିଆ ପଞ୍ଜିକା ବାରଟି ମାସକୁ ନେଇ ଗଠିତ ।
କାର୍ୱାର୍ ଏକ ଭାରତୀୟ ନଗର ପୋରପାଳିକା   ଅଟେ । ଏହା କର୍ଣ୍ଣାଟକର ଉତ୍ତର କନ୍ନଦ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କାର୍ୱାର୍ ୧୪.୮୧୫୦ ଉତ୍ତର ଅକ୍ଷାଂଶ ଓ ୭୪.୧୩୧୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାର୍ୱାର୍ ସହରର ମୋଟ ଜନସଂଖ୍ୟା ୬୨୯୬୦ ଅଟେ । ସେଥି ମଧ୍ୟରୁ ୫୧.୭୪% ଜଣ ପରୁଷ ହୋଇଥିବା ବେଳେ ୪୮.୨୬% ଜଣ ନାରୀ ଅଟନ୍ତି । କାର୍ୱାର୍ର ସାକ୍ଷରତା ହାର ୮୦.୦୫% ଅଟେ । ଏହା ଜାତୀୟ ହାରଠାରୁ -୧୫.୨୧% ପ୍ରତିଶତ କମ ଅଟେ । ସେଥିରୁ ୪୩.୭୫% ପ୍ରତିଶତ ପୁରୁଷ ଓ ୩୬.୩୦% ନାରୀ ଅଟନ୍ତି । ୧୦.୦୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ କାର୍ୱାର୍ର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । କାର୍ୱାର୍ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୪ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୨.୮ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୩୧୬୮.୧ / ହୋଇଥାଏ ।
ଓଡ଼ିଆ ସାହିତ୍ୟରେ ଭ୍ରମଣକୁ ମୂଳ ଗାଥା କରି ଗଢ଼ିଉଠିଥିବା ସାହିତ୍ୟ ବିଭବକୁ ଏହି ବିଭାଗରେ ଗଣାଯାଇଥାଏ । ଇତିହାସ ପ୍ରାଚୀନ ଭ୍ରମଣ ସାହିତ୍ୟ ଅତୀତରେ ସେକାଳର କଳିଙ୍ଗର ଅଧିକାଂଶ ଅଧିବାସୀଗଣ ବଣିକ ଥିଲେ । ସାଧବ ପୁଅମାନେ ବିଦେଶକୁ ବେପାର ବଣିଜ କରିବା ନିମନ୍ତେ ବିଦେଶ ଯାତ୍ରା କରୁଥିଲେ । ପୁରାତନ ଯୁଗରେ ଲୋକକଥା ଓ ଗୀତିରେ ଏହି ସବୁକୁ ଭିତ୍ତି କରି ଅନେକ ସାହିତ୍ୟ ଗଢ଼ିଉଠିଥିଲା । ସେଥି ମଧ୍ୟରୁ ଖୁଦୁରୁକୁଣୀ ଓଷା, ବୋଇତ ବନ୍ଦାଣ, କୁହୁକ ମଣ୍ଡଳ ଚଢ଼େଇ କଥା, ଚାରି ମହାଜନ ପୁଅ କଥା, ବୋଇତ ବନ୍ଦାଣ କଥା, ଲାବଣ୍ୟବତୀ ବହିତ୍ର ବନ୍ଦାଣ ପ୍ରସଙ୍ଗ, ସାଧବ ପୁଅ କଥା, ଲୁଗା ଓ ଲୁଣ ବ୍ୟବସାୟ କଥା, ତଅପୋଇ ଗୀତ ଆଦିରେ ଓଡ଼ିଆ ଚଳଣିରେ ବିଦେଶ ଯାତ୍ରାର ବର୍ଣ୍ଣନା ରହିଛି । ଏହି ସବୁ ରଚନା ପଦ୍ୟ ଭାବରେ ଥିଲା, ତେଣୁ ଓଡ଼ିଆ ଭ୍ରମଣ ସାହିତ୍ୟର ଆରମ୍ଭ ଓଡ଼ିଆ ସଭ୍ୟତା ସହ ସମାନ୍ତରଭାବରେ ହୋଇଥିଲା । ସାରଳା ସାହିତ୍ୟଠାରୁ ଆରମ୍ଭ କରି ଆଧୁନିକ ଯୁଗ ପର୍ଯ୍ୟନ୍ତ ଅନେକ କାବ୍ୟ କବିତାରେ ଭ୍ରମଣ ସାହିତ୍ୟ ଦେଖିବାକୁ ମିଳିଥିଲେ ହେଁ ଏହା କାବ୍ୟ ରୂପରେ ଥିଲା । ସ୍ୱାଧୀନତା ପୂର୍ବବର୍ତ୍ତୀ ଭ୍ରମଣ ସାହିତ୍ୟ ସ୍ୱାଧୀନତା ଆଗରୁ ରଚିତ ଭ୍ରମଣ ସାହିତ୍ୟ ଉଭୟ ପଦ୍ୟ ଓ ଗଦ୍ୟ ଥିଲା । ପ୍ରାକ ସ୍ୱାଧୀନତା କାଳରେ ଭାରତ ଭିତ୍ତିକ ଭ୍ରମଣ ରଚନା ଭିତରେ ୧୮୬୬ରେ ବାଲେଶ୍ୱରର ସମ୍ବାଦବାହିକା ପତ୍ରିକାରେ ପ୍ରକାଶିତ ଭ୍ରମଣକାରୀଙ୍କ ପତ୍ର ଗଦ୍ୟ ରଚନାରେ ପ୍ରଥମ ଓଡ଼ିଆ କୃତି । ଏହି ପ୍ରବନ୍ଧର ପ୍ରାବନ୍ଧିକଙ୍କ ନାମ ପ୍ରକାଶ କରାଯାଇ ନଥିଲେ ମଧ୍ୟ ସେ ଥିଲେ ରେମୁଣା ଅଞ୍ଚଳର ଲୋକ । ଏହା ପରେ ରାଧାନାଥ ରାୟଙ୍କ ରଚିତ ଜଣେ ନାମହୀନ ଭ୍ରମଣକାରୀର ପତ୍ର, ସଚ୍ଚିଦାନନ୍ଦ ଦେବଙ୍କ ଭ୍ରମଣ ବୃତ୍ତାନ୍ତ, ଶଶିଭୂଷଣ ରାୟଙ୍କ ଦାକ୍ଷିଣାତ୍ୟ ଭ୍ରମଣ, ଫକିରମୋହନଙ୍କ ରଚିତ ୱାଲଟିଅର ଦର୍ଶନ, ଅନନ୍ତ ନାରାୟଣ ସେନଙ୍କ ସେତୁବନ୍ଧ ରାମେଶ୍ୱର, ଚନ୍ଦ୍ରଶେଖର ନନ୍ଦଙ୍କ ଦାର୍ଜିଲିଂ, ଚିନ୍ତାମଣି ଆଚାର୍ଯ୍ୟଙ୍କ ବାରଣାସୀ ଯାତ୍ରା, କୁଳମଣି ଦାସଙ୍କ ହିମାଳୟ ପଥେ, ଆଦି ପ୍ରକାଶିତ ହୋଇଥିଲା । ଗୋବିନ୍ଦ ରଥଙ୍କ କଲିକତା ବର୍ଣ୍ଣନା, ମେଳା ଦର୍ଶନ, ଦାମୋଦର ପଟ୍ଟନାୟକଙ୍କ କପିଳାସ କ୍ଷେତ୍ର, ଫକିର ମୋହନ ସେନାପତିଙ୍କ ଉତ୍କଳ ଭ୍ରମଣଂ, ବାସୁଦେବ ସୁଢ଼ଳଦେବଙ୍କ ଚିତ୍ରୋତ୍ପଳା, ନୀଳମଣି ଚାନ୍ଦଙ୍କ କପିଳାସ ଦର୍ଶନ, ବିଶ୍ୱନାଥ ରଥଙ୍କ ମାଲ୍ୟଗିରି, ମୃତ୍ୟୁଞ୍ଜୟ ରଥଙ୍କ ନରାଜ, ରାଧାନାଥ ରାୟଙ୍କ, ଜଣେ ନାମହୀନ ଲେଖକଙ୍କ ରଚିତ ଭ୍ରମଣକାରୀର ପତ୍ର, ଶ୍ୟାମସୁନ୍ଦର ନନ୍ଦଙ୍କ ପାଳ ଲହଡ଼ା, ତାରିଣୀ ଚରଣ ରଥଙ୍କ କୁଲାଡ଼ ଋତୁଚିତ୍ର, ଗୋଦାବରୀଶ ମିଶ୍ରଙ୍କ କୋଣାର୍କ ଦର୍ଶନ, ଶଶିଭୂଷଣ ରାୟଙ୍କ ଉତ୍କଳର ଋତୁଚିତ୍ର, ଉତ୍କଳ ପ୍ରକୃତି, କନିକା ଦର୍ଶନ,ଦାକ୍ଷିଣାତ୍ୟ ଭ୍ରମଣ ଚିନ୍ତାମଣି ମହାନ୍ତିଙ୍କ ଚିଲିକା ଭ୍ରମଣ ଆଦି କୃତି ନାନାଦି ପତ୍ର ପତ୍ରିକାରେ ପ୍ରକାଶିତ ହୋଇଥିଲା । ଏହା ବ୍ୟତୀତ ବିଶ୍ୱନାଥ ରଥ, ମୃତ୍ୟୁଞ୍ଜୟ ରଥ, ମାଗୁଣି ବାରିକ, ଶ୍ରୀଚନ୍ଦନ ଚୂଡ଼ାମଣି ହରିଚନ୍ଦନ ଜଗଦେବ, ଗୋପବନ୍ଧୁ ଦାସ, ତାରିଣୀ ଚରଣ ରଥ, କୃପାସିନ୍ଧୁ ମିଶ୍ର, ଗୋଦାବରୀଶ ମିଶ୍ର, ନୀଳକଣ୍ଠ ଦାସ, କୁନ୍ତଳା କୁମାରୀ ସାବତ, ହରିଶ ଚନ୍ଦ୍ର ବଡ଼ାଳ, ମଧୁସୂଦନ ଦାସ, ନବ କିଶୋର ଦାସ ଓ କୁଞ୍ଜବିହାରୀ ଦାସ ପ୍ରମୁଖ ଅନେକ ଭ୍ରମଣ କାହାଣୀ ରଚି ଯାଇଛନ୍ତି ଊନବିଂଶ ଶତାବ୍ଦୀ ପରବର୍ତ୍ତୀ ଭ୍ରମଣ ସାହିତ୍ୟ ୧୯ଶ ଶତକର ଅଷ୍ଟମ ଦଶନ୍ଧିରେ ଓଡ଼ିଆ ସାହିତ୍ୟରେ ଗଦ୍ୟ ରୂପରେ ଭ୍ରମଣ ସାହିତ୍ୟ ଆରମ୍ଭ ହେଲା । ସେହି କାଳରେ ଓଡ଼ିଆରେ ଭ୍ରମଣ ସାହିତ୍ୟର ଅଭାବ ଦେଖି ସେକାଳର  ଉତ୍କଳ ପତ୍ରପତ୍ରିକା  ଇଂରେଜ ସରକାରଙ୍କୁ ପ୍ରଶ୍ନ କରିଥିଲେ: ବଙ୍ଗ ଓ ଉତ୍ତର ପଞ୍ଜାବ ପ୍ରଦେଶର ରେଳ ଇତ୍ୟାଦିଦ୍ୱାରା ପରସ୍ପର ଯିବାଆସିବାଦ୍ୱାରା ସମ୍ବନ୍ଧ ରଖିବା ଯେଉଁ ସବୁ ସୌଗମ୍ୟ ରଖିଅଛନ୍ତି ତାହାର ଷୋଡ଼ଶ ଆଂଶିକ ଏ ଦୁଃଖୀଦେଶ ଓଡ଼ିଶାକୁ ଦେଇଛନ୍ତି ୧୯ଶ ଶତକର ଶେଷ ଦଶନ୍ଧି ବେଳକୁ ଅବସ୍ଥା ବଦଳିଥିଲା । ଶିକ୍ଷାର ପ୍ରସାର, ଡାକ ତାରର ଉନ୍ନତି ଓ ରେଳ ପଥର ବିସ୍ତାର ଭଳି ତିନିଗୋଟି ଅବସ୍ଥାର ଉନ୍ନତି ଦେଖାଦେବାରୁ ଓଡ଼ିଆମାନଙ୍କ ପାଇଁ ଦେଶ ବିଦେଶ ଭ୍ରମଣ ସହଜ ହେଲା । ଉତ୍କଳ ସାହିତ୍ୟ ପତ୍ରିକା ଦେଶ ବିଦେଶ ଭ୍ରମଣ କରୁଥିବା ଓଡ଼ିଆମାନଙ୍କ ପ୍ରତି ଛବି ବର୍ଣ୍ଣନା କରି ଓଡ଼ିଆ ଭ୍ରମଣ ସାହିତ୍ୟର ଉନ୍ନତି ନିମନ୍ତେ ପ୍ରେରଣା ଦେଇଥିଲେ । ପର୍ଯ୍ୟଟନର ଉପଦେୟତା ଓ ଇତିହାସ ଉପରେ ଲୋକଙ୍କର ମନଯୋଗ ବୃଦ୍ଧି ସକାଶେ ଅନେକ ଲେଖକ ଆଗଭର ହୋଇଥିଲେ । କୃଷ୍ଣପ୍ରସାଦ ଚୌଧୁରୀଙ୍କ ପର୍ଯ୍ୟଟନ, ବିରୂପାକ୍ଷ କରଙ୍କ ପ୍ରାଚୀନ ଉତ୍କଳର ଜୟଯାତ୍ରା, ଚିନ୍ତାମଣି ମହାପାତ୍ରଙ୍କର ସମୁଦ୍ର ଯାତ୍ରା ଆଦି ପ୍ରବନ୍ଧ ଏହି କାଳର ।
ବଡ଼ଚେରଗାଁ, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୨୪ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ନୀଳଗିରି  (କ୍ରମିକ ସଂଖ୍ୟା: ୪୦) ବାଲେଶ୍ୱର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ନୀଳଗିରି  (ବି), ନୀଳଗିରି ବ୍ଳକ, ଔପଦା ବ୍ଳକ ଓ ବାହାନଗା ବ୍ଳକର କିଛି ଅଞ୍ଚଳ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁକାନ୍ତ କୁମାର ନାଏକ ଭାରତୀୟ ଜନତା ପାର୍ଟି ପ୍ରାର୍ଥିନୀ ସୁଷମା ବିଶ୍ୱାଳଙ୍କଠାରୁ ୧୩୭୦୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ସ୍ୱାଧୀନ ପ୍ରାର୍ଥୀ ପ୍ରତାପ ଚନ୍ଦ୍ର ଷଡ଼ଙ୍ଗୀ, ଭାରତୀୟ କମ୍ୟୁନିଷ୍ଟ ପାର୍ଟି ପ୍ରାର୍ଥୀ ପ୍ରଦୀପ୍ତ ପଣ୍ଡାଙ୍କଠାରୁ ୩୦୫୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ବ୍ରୁଗାଡା ସିଣ୍ଡ୍ରୋମ  (ଇଂରାଜୀ ଭାଷାରେ / ) ଏକ ଜେନେଟିକ ରୋଗ ଯେଉଁଥିରେ ହୃତ୍‌ପିଣ୍ଡରେ ଅସାଧାରଣ ଇଲେକଟ୍ରିକ କ୍ରିୟା ସୃଷ୍ଟି ହେବା ଫଳରେ ହଠାତ ହୃତ୍‌ପିଣ୍ଡ ଜନିତ ମୃତ୍ୟୁ ସଙ୍କଟ ଆସିପାରେ  । ଏଭଳି ରୋଗୀ ହଠାତ୍ ବେହୋସ ହୋଇଯାଆନ୍ତି । ରୋଗୀ ବିଶ୍ରମ ନେଉଥିବା ସମୟରେ ଅସାଧାରଣ ହୃତ୍‌ପିଣ୍ଡ ତାଳ   ଆରମ୍ଭ ହୋଇପାରେ ଯାହା ଜ୍ୱର ଯୋଗୁ ଟ୍ରିଗର ହୋଇଯାଏ । ଏହା ଏକ ବଂଶାନୁକ୍ରମିକ    '   ରୋଗ ଯେଉଁଥିରେ ଏକ ଚତୁର୍ଥାଂଶ ଲୋକଙ୍କର ପାରିବାରିକ ଇତିହାସ ଥାଏ । କେତେକ କ୍ଷେତ୍ରରେ ଏହା ମ୍ୟୁଟେସନ   ଯୋଗୁ ବା ଔଷଧ ଯୋଗୁ ହୋଇପାରେ । ସାଧାରଣତଃ କାର୍ଡ଼ିଆକ ସୋଡ଼ିଅମ ଚ୍ୟାନେଲ   ସୃଷ୍ଟି କରୁଥିବା ଏକ ଜିନ    ( 5 ) ସମ୍ପୃକ୍ତ ଥିବା ଦେଖାଯାଏ  । ଇସିଜି  ସାହାଯ୍ୟରେ ରୋଗ ନିର୍ଣ୍ଣୟ କରାଗଲେ ମଧ୍ୟ ସର୍ବଦା ସମାନ ଫଳ ଦେଖାଯାଏନି । ଆଜମାଲିନ   ଭଳି ଔଷଧ ପ୍ରୟୋଗ କରି ଇସିଜି ଦେଖାଯାଇପାରେ । ଇଲେକଟ୍ରୋଲାଇଟ ଇମ୍ବାଲାନ୍ସ   ବା ହୃତ୍‌ପିଣ୍ଡରେ ଇସକେମିଆ   ଥିଲେ ସମାନ ଧରଣର ଇସିଜି ଚିତ୍ର ଦେଖାଯାଏ । ପର୍ଯ୍ୟବେକ୍ଷଣକାରୀ ଅପେକ୍ଷା  , ଇମ୍ପ୍ଲାଣ୍ଟେବ୍ଲ କାର୍ଡ଼ିଓଭର୍ଟର ଡିଫିବ୍ରିଲେଟର     ବ୍ରୁଗାଡା ସିଣ୍ଡ୍ରୋମ ଅଦ୍ୟାବଧି ଆରଗ୍ୟସାଧ୍ୟ ନୁହେଁ । ଉଚ୍ଚ ସଙ୍କଟାପନ୍ନ ରୋଗୀଙ୍କୁ ଇମ୍ପ୍ଲାଣ୍ଟେବ୍ଲ କାର୍ଡ଼ିଓଭର୍ଟର ଡିଫିବ୍ରିଲେଟର     ଦେଇ ହଠାତ୍ ମୃତ୍ୟୁ ହେବାରୁ ରକ୍ଷା କରାଯାଏ । ମୃତ୍ୟୁ ସଙ୍କତ କମ ଥିବା ଲୋକଙ୍କ ଚିକିତ୍ସା ପ୍ରଣାଳୀ ସ୍ପଷ୍ଟ ନୁହେଁ । ସ୍ୱଳ୍ପ କାଳୀନ ଚିକିତ୍ସାରେ ଆଇସୋପ୍ରୋଟେରେନୋଲ   ଦିଆଯାଏ ଓ ଦୀର୍ଘକାଳୀନ ପ୍ରାଣ-ଘାତକ ଅସାଧାରଣ ହୃତ୍‌ପିଣ୍ଡ ତାଳ ଥିଲେ କୁଇନିଡିନ   ଦିଆଯାଏ । ରୋଗୀ ପରିବାର ଲୋକଙ୍କ ପରୀକ୍ଷା କରିବାକୁ ଉପଦେଶ ଦିଆଯାଏ ।
ମ୍ୟୁକୋରମାଇକୋସିସ୍,  (ପୂର୍ବରୁ ଜାଇଗୋମାଇକୋସିସ୍ ନାମରେ ଜଣାଶୁଣା ଥିଲା ଏବଂ ଅଧୁନା କଳା ଫଙ୍ଗସ୍ ନାମରେ, ପରିଚିତ) ଏକ ଗୁରୁତର କବକ ବା ଫଙ୍ଗାଲ୍ ସଂକ୍ରମଣ ଯାହା ସାଧାରଣତଃ ସଂକ୍ରମଣ ସହିତ ମୁକାବିଲା କରିବାର କ୍ଷମତା କମ୍ ଥିବା ଲୋକମାନଙ୍କଠାରେ ହୁଏ  ଶରୀରର ସଂକ୍ରମିତ ଅଂଶ ଉପରେ ଏହାର ଲକ୍ଷଣ ନିର୍ଭର କରେ । ଏହା ସାଧାରଣତଃ ଅସ୍ଥି କୋଟର ବା ସାଇନସ୍ ଏବଂ ମସ୍ତିଷ୍କକୁ ସଂକ୍ରମିତ କରେ ଯାହା ଫଳରେ ନାକରୁ କ୍ଷରଣ ହୁଏ, ଗୋଟିଏ ପାର୍ଶ୍ୱ ମୁଖ ଫୁଲିଯାଏ ଓ ଯନ୍ତ୍ରଣା ହୁଏ, ମୁଣ୍ଡବିନ୍ଧା, ଜ୍ୱର ଏବଂ ତନ୍ତୁ ମୃତ୍ୟୁ ହୁଏ  ଫୁସଫୁସ, ପେଟ ଏବଂ ଅନ୍ତନଳୀ ଏବଂ ଚର୍ମକୁ ମଧ୍ୟ ଏହି ରୋଗ ସଂକ୍ରମିତ କରିପାରେ। ସାଧାରଣତଃ ପ୍ରଶ୍ୱାସରେ ନେବା ଯୋଗୁ, ଦୂଷିତ ଖାଦ୍ୟ ଖାଇବା କିମ୍ବା ଖୋଲା କ୍ଷତରେ ମୁକୋରାଲେସ୍ ପ୍ରକାରର ଲୋଲ୍ଡ ବା ଛାଞ୍ଚଦ୍ୱାରା ବିସ୍ତାର ପ୍ରାପ୍ତ ହୁଏ  ଏହି କବକଗୁଡିକ ସାଧାରଣତଃ ପଚା ଫଳ ଏବଂ ପନିପରିବା, ପତ୍ର ଏବଂ ପଶୁ ଖତରେ ଥାଏ  ଏହା ଲୋକମାନଙ୍କ ପରସ୍ପର ମଧ୍ୟରେ ସଂକ୍ରମିତ ହୁଏ ନାହିଁ  ମଧୁମେହ, ଲିମ୍ଫୋମା, ଅଙ୍ଗ ପ୍ରତିରୋପଣ, ଆଇରନ୍ ଓଭରଲୋଡ୍, ଏଚ୍.ଆଇ.ଭି / ଏଡସ୍ ଏବଂ ଦୀର୍ଘକାଳୀନ ଷ୍ଟୋରଏଡ ବ୍ୟବ‌ହାର କିମ୍ବା ଇମ୍ୟୁନୋସପ୍ରେସାଣ୍ଟ ବ୍ୟବହାର କରୁଥିବା ଲୋକଙ୍କର ଏହି ରୋଗ ସଙ୍କଟ ଥାଏ । ବାୟୋପ୍ସି ଓ କଲଚରଦ୍ୱାରା ରୋଗ ନିର୍ଣ୍ଣୟ କରାଯାଏ ଏବଂ ମେଡିକାଲ ଇମେଜିଙ୍ଗ ସାହାଯ୍ୟରେ ରୋଗର ପରିସୀମା ଓ ପରିମାଣ ନିର୍ଦ୍ଧାରଣ କରାଯାଏ । ଚିକିତ୍ସାରେ ସାଧାରଣତଃ ଆମ୍ଫୋଟେରାଇସିନ୍ ବି ଦିଆଯାଏ ଏବଂ ଅସ୍ତ୍ରୋପଚାର କରି କ୍ଷତରେ ଥିବା ଆବର୍ଜନା ନିଷ୍କାସନ କରାଯାଏ  ପ୍ରତିଷେଧ ନିମନ୍ତେ ଧୂଳିପୂର୍ଣ୍ଣ ଅଞ୍ଚଳରେ ଫେସ୍ ମାସ୍କ ପିନ୍ଧିବା, ଜଳ ନଷ୍ଟ କରୁଥିବା ଅଟ୍ଟାଳିକା ସହିତ ସମ୍ପର୍କକୁ ଏଡ଼ାଇବା ଏବଂ ବଗିଚା କିମ୍ବା କିଛି ବାହ୍ୟ କାର୍ଯ୍ୟ ସମୟରେ ଚର୍ମକୁ ମୃତ୍ତିକାର ସଂସ୍ପର୍ଶରେ ନ ଆସିବା ନିମନ୍ତେ ସୁରକ୍ଷା ଦେବା ଆବଶ୍ୟକ ହୁଏ । ଏହା ଦ୍ରୁତଗତିରେ ଅଗ୍ରଗତି କରିବାକୁ ଲାଗେ ଏବଂ ପ୍ରାୟ ଅର୍ଦ୍ଧେକ ସଂଖ୍ୟକ ସାଇନସ୍ ରୋଗରେ ଏବଂ ବ୍ୟାପକ ସଂକ୍ରମଣର ପ୍ରାୟ ସମସ୍ତ କ୍ଷେତ୍ରରେ ସାଂଘାତିକ ସାବ୍ୟସ୍ତ ହୁଏ  ସାନ ଫ୍ରାନ୍ସିସ୍କୋରେ ପ୍ରତି ଏକ ନିୟୁତ ଲୋକଙ୍କ ମଧ୍ୟରେ ୨ ଜଣକୁ ପ୍ରଭାବିତ କରିପାରୁଥିବା ମ୍ୟୁକୋରମାଇକୋସିସ୍ ଏକ ବିରଳ ରୋଗ ଅଟେ  ତଥାପି ଏହା ଭାରତରେ ପ୍ରାୟ ୮0 ଗୁଣ ଅଧିକ ହୁଏ । ଅପରିପକ୍ୱ ଶିଶୁଙ୍କ ସମେତ ଯେ କୌଣସି ବୟସର ଲୋକମାନେ ଏହି ରୋଗଦ୍ୱାରା ପ୍ରଭାବିତ ହୋଇପାରନ୍ତି  ମ୍ୟୁକୋରମାଇକୋସିସ୍ ରୋଗର ପ୍ରଥମ ବର୍ଣ୍ଣନା ଫ୍ରିଡ୍ରିକ କୁସେନମେଇସ୍ଟର   ୧୮୫୫ ମସିହାରେ କରିଥିଲେ । ପ୍ରାକୃତିକ ବିପର୍ଯ୍ୟୟ ଯେପରିକି ୨୦୦୪ ଭାରତ ମହାସାଗରରେ ସୁନାମି ଏବଂ ୨୦୧୧ର ମିସୋରୀ ଘୂର୍ଣ୍ଣିବଳୟ ସମୟରେ ଏହି ରୋଗ ସାଧାରଣତଃ ଦେଖାଯାଏ
ବିନାଇନ ପ୍ରୋସ୍ଟାଟିକ ହାଇପରପ୍ଲାସିଆ  (ଇଂରାଜୀ ଭାଷାରେ / , ଅନ୍ୟ ନାମ ) ନାମ ଦିଆଯାଏ ଯେତେବେଳେ ପ୍ରୋସ୍ଟେଟର   ଆକାର ବଢ଼ିଯାଏ ଓ ଯାହା କର୍କଟ ରୋଗ ନୁହେଁ  । ଏହି ରୋଗ ହେଲେ ବାରମ୍ବାର ମୂତ୍ରତ୍ୟାଗ, ପରିସ୍ରା ଆରମ୍ଭ କରିବାରେ କଷ୍ଟ, ସ୍ୱଳ୍ପ ପରିସ୍ରା ଧାର, ଅସମ୍ପୁର୍ଣ୍ଣ ମୂତ୍ରତ୍ୟାଗ  , ଅନିୟନ୍ତ୍ରିତ ମୂତ୍ରାଶୟ   ଇତ୍ୟାଦି ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ମୂତ୍ରାଙ୍ଗ ସଂକ୍ରମଣ , ମୂତ୍ରାଶୟ ପଥର  , କ୍ରନିକ ବୃକ୍‌କ ସମସ୍ୟା   ଇତ୍ୟାଦି ସମସ୍ୟା ସୃଷ୍ଟି ହୁଏ । ଏହି ରୋଗର କାରଣ ଅଦ୍ୟାବଧି ଅସ୍ପଷ୍ଟ ଅଛି । ସଙ୍କଟ କାରକମାନ ଯଥାକ୍ରମେ ପାରିବାରିକ ଇତିହାସ, ମୋଟାପଣ, ଟାଇପ୨ ମଧୁମେହ  ( 2 ), ବ୍ୟାୟାମ ଅଭାବ, ଇରେକ୍ଟାଇଲ ଡିସଫଙ୍କସନ   ହୋଇପାରେ  । ସୁଡୋଏଫିଡ୍ରିନ  , ଆଣ୍ଟିକଲିନର୍ଜିକ  , ଓ କ୍ୟାଲସିଅମ ଚ୍ୟାନେଲ ବ୍ଲକର   ଆଦି ଔଷଧ ଦେଲେ ଲକ୍ଷଣମାନଙ୍କର ଆହୁରି ଅବନତି ହୁଏ । ପ୍ରୋସ୍ଟେଟ ଆକାର ବୃଦ୍ଧି ହେବାରୁ ମୂତ୍ରନଳୀ   ଉପରେ ଚାପ ପଡ଼େ ଓ ମୂତ୍ରାଶୟରୁ   ମୂତ୍ର ତ୍ୟାଗ କରିବାରେ ବାଧା ହୁଏ । ଲକ୍ଷଣ ଓ ଶାରୀରିକ ପରୀକ୍ଷା   କରି ରୋଗ ସନ୍ଦେହ କରିବା ପରେ ଅନ୍ୟ ସମସ୍ତ ସମ୍ଭାବ୍ୟ କାରଣ ଖାରଜ କରି ନିର୍ଣ୍ଣୟ କରାଯାଏ । ଜୀବନ‌ଚର୍ଯ୍ୟା ପରିବର୍ତ୍ତନ, ଔଷଧ, ଅପରେଶନ ଓ କେତେକ ଉପଚାର ଦେଇ ଏହି ରୋଗର ଚିକିତ୍ସା କରାଯାଏ । ସ୍ୱଳ୍ପ ଲକ୍ଷଣ ଥିଲେ ଓଜନ ହ୍ରାସ, ବ୍ୟାୟାମ ଓ ଅଳ୍ପ କେଫିନ‌ ଖାଇବାକୁ ଉପଦେଶ ଦିଆଯାଏ । ଲକ୍ଷଣ ଅଧିକ ଥିଲେ ଆଲଫା ବ୍ଲକର   ଯେପରିକି ଟେରାଜୋସିନ   ଓ ୫ଆଲଫା-ରିଡକ୍ଟେଜ ଇନହିବିଟର  (5 - ) ଯେପରିକି ଫିନାସ୍ଟେରାଇଡ   ଔଷଧ ଦିଆଯାଏ  । ଏହି ଉପଚାର ସତ୍ତ୍ୱେ ଉପଶମ ନହେଲେ ଅପରେଶନ କରାଯାଏ । ସାରା ପୃଥିବୀରେ ପ୍ରାୟ ୧୦୫ ନିୟୁତ ଲୋକ ଏହି ରୋଗର ଶିକାର ହୁଅନ୍ତି । ଚାଳିଶ ବର୍ଷ ବୟସ ପରେ ଏ ରୋଗ ଆରମ୍ଭ ହୁଏ । ଅର୍ଦ୍ଧେକ ରୋଗୀ ୫୦ ବର୍ଷ ବୟସ ପରେ ଆକ୍ରାନ୍ତ ହୁଅନ୍ତି । ଅଶୀ ବର୍ଷ ପରେ ପ୍ରାୟ ୯୦% ଲୋକ ଆକ୍ରାନ୍ତ ହୁଅନ୍ତି । ପ୍ରୋସ୍ଟେଟ ସ୍ପେସିଫିକ ଆଣ୍ଟିଜେନ   ବୃଦ୍ଧି ହୋଇଥିଲେ ମଧ୍ୟ ପ୍ରୋସ୍ଟେଟ କର୍କଟ ସଙ୍କଟ ନଥାଏ ।
ଅନନ୍ତନାଗ  ଉର୍ଦ୍ଦୁ:; :   : { }:  ; .  " "  ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ଜମ୍ମୁ ଓ କଶ୍ମୀରର ଅନନ୍ତନାଗ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅନନ୍ତନାଗ ୩୩.୭୨୯୯ ଉତ୍ତର ଅକ୍ଷାଂଶ ଓ ୭୫.୧୫୧୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୫୨୫୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅନନ୍ତନାଗ ସହରର ମୋଟ ଜନସଂଖ୍ୟା ୬୩୪୩୭ ଅଟେ । ସେଥି ମଧ୍ୟରୁ ୫୪.୮୨% ଜଣ ପରୁଷ ହୋଇଥିବା ବେଳେ ୪୫.୧୮% ଜଣ ନାରୀ ଅଟନ୍ତି । ଅନନ୍ତନାଗର ସାକ୍ଷରତା ହାର ୫୯.୭୬% ଅଟେ । ଏହା ଜାତୀୟ ହାରଠାରୁ ୫.୦୮% ପ୍ରତିଶତ କମ ଅଟେ । ସେଥିରୁ ୩୭.୬୧% ପ୍ରତିଶତ ପୁରୁଷ ଓ ୨୨.୧୫% ନାରୀ ଅଟନ୍ତି । ୧୦.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଉର୍ଦ୍ଦୁ, ଅନନ୍ତନାଗର ସରକାରୀ ଭାଷା ଅଟେ ।
ଆଷାଢ଼ ଶୁକ୍ଳ ଏକାଦଶୀ ବା ହରିଶୟନ ଏକାଦଶୀ ଦିନଠାରୁ ଚତୁର୍ମାସ୍ୟା ଆରମ୍ଭ ହୋଇଯାଏ । ଏହା ସାଧାରଣତଃ ଅଶୁଦ୍ଧ କାଳ ବୋଲି ବିବେଚନା କରାଯାଏ, ତେଣୁ ଏହି ସମୟରେ କୌଣସି ଶୁଭ କର୍ମ କରାଯାଏ ନାହିଁ । ଏହି ସମୟରେ ଭଗବାନ ବିଷ୍ଣୁ ଶୟନରେ ଥା ନ୍ତି ବୋଲି ବିଶ୍ୱାସ କରାଯାଏ । କିନ୍ତୁ ଏହା ଶ୍ରୀହରିଙ୍କୁ ଆରାଧନା କରିବାର ପ୍ରକୃଷ୍ଟ ସମୟ ବୋଲି ଅନେକ ମତ ଦିଅନ୍ତି । ବର୍ଷା ଚାରିମାସ ମଧ୍ୟରେ ମନୁଷ୍ୟ ଯେତେଦିନ ଜନାର୍ଦ୍ଦନଙ୍କ ସମ୍ମୁଖରେ ସମୟ ଅତିବାହିତ କରେ, ସେତେ ସମୟ ପର୍ଯ୍ୟନ୍ତ ସେ ଅଶ୍ୱମେଧ ଯଜ୍ଞର ଫଳ ଲାଭକରେ । ମହୋଦଧିର ପବିତ୍ର ଜଳରେ ସ୍ନାନପୂର୍ବକ ଭଗବାନ ଶ୍ରୀ ପୁରୁଷୋତ୍ତମଙ୍କର ଦର୍ଶନ କରି ଚତୁର୍ମାସ୍ୟା ବ୍ରତ ପାଳନ କରିବାଦ୍ୱାରା ମୁକ୍ତିର ସାଧନ ସୁଗମ ହୁଏ । ଏଥିପାଇଁ ସାଧକମାନେ ଏହି ସମୟରେ ପୁରୁଷୋତ୍ତମ କ୍ଷେତ୍ରରେ ବାସ କରନ୍ତି । କୁହାଯାଏ ଯେ ବର୍ଷର ଆଠମାସ କାଳ ଭଗବାନଙ୍କୁ ଦର୍ଶନ କରି ମନୁଷ୍ୟ ଯେଉଁ ପୁଣ୍ୟ ଅର୍ଜନ କରିଥାଏ ଚତୁର୍ମାସ୍ୟାର ଗୋଟିଏ ଦିନ ଦର୍ଶନରେ ସେହି ଫଳ ମିଳେ । ସାଧାରଣତଃ ଶାକହାର କିମ୍ବା ଫଳାହାରଦ୍ୱାରା ଏହି ବ୍ରତ ପାଳନ କରାଯାଇଥାଏ । ଯେଉଁମନେ ଆଧ୍ୟାତ୍ମିକସ୍ତରରେ ଉଚ୍ଚତର ସୋପାନକୁ ଯିବା ପାଇଁ ଇଚ୍ଛୁକ ଥାଆନ୍ତି ସେମାନେ ଏହି ସମୟରେ କୌଣସି ନିର୍ଜନ ସ୍ଥାନକୁ ଯାଇ ତପସ୍ୟାରେ ନିମଗ୍ନ ହୋଇଯାଆନ୍ତି । ସାଧାରଣ ଗୃହୀ ସାଧକମାନେ ଜପମାଳା ଧରି ଏହି ସମୟରେ ଜପାଦି କର୍ମ କରିଥାନ୍ତି । ଶ୍ରାବଣ ମାସରେ ଶାଗ, ଭାଦ୍ରବ ମାସରେ ଦହି, ଆଶ୍ୱିନ ମାସରେ ଦୁଧ ଏବଂ କାର୍ତ୍ତିକ ମାସରେ ଡାଲି ତ୍ୟାଗ କରାଯାଏ ।
ଜିତେନ୍ଦ୍ର ପଟ୍ଟନାୟକ  (୧୯୩୭-୧୯୭୭) ଜଣେ ଭାରତୀୟ ଓଡ଼ିଆ ଗୀତିକାର  । ସେ ଅନେକ ଓଡ଼ିଆ କଥାଚିତ୍ର, ଲଘୁ ଗୀତ ତଥା ଝୁମର ଲୋକଗୀତର ରଚୟିତା । ତାଙ୍କ ରଚନା ଭିତରୁ ନବଜନ୍ମ, ଅଭିମାନ ଆଦି କଥାଚିତ୍ରର ଗୀତ ଅନ୍ୟତମ । ଚିକମିକ ମୁଁ ଯଉବନିଆ ଜହ୍ନରାତି ', ତୁମରି ପାଇଁ ଅଧୀର ହୋଇ ପବନେ ଝୁମି ଝୁମି ଫୁଲ ହୋଇ ଫୁଟିଛି ,ପୁଣି ସେଇ ଶ୍ରାବଣରେ ଅନେକ ମେଘର ଆୟୋଜନ ଓ ଭାରି ଏକା ଲାଗେ ମୋତେ ତୁମ ସହ ଟିକେ ଦେଖା ପ୍ରୟୋଜନ ଆଦି ତାଙ୍କ ରଚିତ କେତେକ ଜଣାଶୁଣା ଚଳଚ୍ଚିତ୍ର ଗୀତ । ଜୀବନୀ ଜିତେନ୍ଦ୍ର ପଟ୍ଟନାୟକ ଓଡ଼ିଶାର ମୟୂରଭଞ୍ଜ ଜିଲ୍ଲାସ୍ଥିତ ରାଇରଙ୍ଗପୁରଠାରେ ୧୯୩୭ ମସିହାରେ ଜନ୍ମଗ୍ରହଣ କରିଥିଲେ । ରଚନାବଳୀ ଜିତେନ୍ଦ୍ର ପଟ୍ଟନାୟକ ନବଜନ୍ମ, ଅଭିମାନ ଆଦି କଥାଚିତ୍ରର ଗୀତ, ଲଘୁ ଗୀତ ତଥା ଝୁମର ଲୋକସଂଗୀତ ରଚନା କରିଥିଲେ । ତାଙ୍କ ରଚିତ ଚଳଚ୍ଚିତ୍ର ଗୀତଗୁଡ଼ିକ ମଧ୍ୟରୁ ଚିକମିକ ମୁଁ ଯଉବନିଆ ଜହ୍ନରାତି ', ତୁମରି ପାଇଁ ଅଧୀର ହୋଇ ପବନେ ଝୁମି ଝୁମି ଫୁଲ ହୋଇ ଫୁଟିଛି ,ପୁଣି ସେଇ ଶ୍ରାବଣରେ ଅନେକ ମେଘର ଆୟୋଜନ ଓ ଭାରି ଏକା ଲାଗେ ମୋତେ ତୁମ ସହ ଟିକେ ଦେଖା ପ୍ରୟୋଜନ ଆଦି ଜଣାଶୁଣା । ତାଙ୍କ ମୃତ୍ୟୁର ୩୭ ବର୍ଷ ପରେ ତାଙ୍କର ପ୍ରଥମ ଗୀତିକବିତା ସଂକଳନ ପୁଣି ସେଇ ଶ୍ରାବଣରେ ପ୍ରକାଶ ପାଇଥିଲା । ନିର୍ମାଣ କଳା ଜିତେନ୍ଦ୍ର ପଟ୍ଟନାୟକଙ୍କ ଗୀତରେ ମୁଖ୍ୟତଃ ପ୍ରତୀକ ନିର୍ମାଣ କଳା ଦେଖିବାକୁ ମିଳିଥାଏ । ସେ ପ୍ରକୃତିର ସହଜ, ସରଳ ଚିତ୍ରକୁ ଆବେଗ ଓ ରୋମାଞ୍ଚରେ ପରିବର୍ତ୍ତନ କରିଛନ୍ତି । ତାଙ୍କ ରଚନାରେ ଉପମାରେ ଭାବର ସାଦୃଶ୍ୟ ବା ତୁଲ୍ୟମାନତାର ବିହ୍ବଳ ପ୍ରୟୋଗ ମଧ୍ୟ ପରିଲକ୍ଷିତ । ଏହାଛଡ଼ା ତାଙ୍କ ଗୀତ ରଚନାରେ ଦୃଷ୍ଟି ଗୋଟିଏ ସ୍ଥଳରେ ଓ ଇଙ୍ଗିତ ଗୋଟିଏ ସ୍ଥଳରେ ଥାଇ ମେଟାଫର ବ୍ୟବହାର ମଧ୍ୟ ଦେଖାଯାଏ । ଏସବୁ ନିର୍ମାଣ କଳାର ବ୍ୟବହାର ପୁଣି ସେଇ ଶ୍ରାବଣରେ ଅନେକ ମେଘର ଆୟୋଜନ, ଭାରି ଏକା ଲାଗେ ମୋତେ ତୁମ ସହ ଟିକେ ଦେଖା ପ୍ରୟୋଜନ ଆଦି ପଙ୍‌କ୍ତିରେ ନିୟତି, ପ୍ରକୃତି ଓ ଭାବ ଆଦି ବ୍ୟବହାର ହେବା ଦେଖିବାକୁ ମିଳିଥାଏ । ତାଙ୍କ ଚିକମିକ ମୁଁ ଯଉବନିଆ ଜହ୍ନରାତି ଓ ତୁମରି ପାଇଁ ଅଧୀର ହୋଇ ପବନେ ଝୁମି ଝୁମି ଫୁଲ ହୋଇ ଫୁଟିଛି ଆଦି ଚଳଚ୍ଚିତ୍ର ଗୀତରେ ଦୃଶ୍ୟ ଓ ଭାବର ସମର୍ଥ ସଂଯୋଗର ପରିପ୍ରକାଶ ସ୍ଥାନ ପାଇଛି ।
ପାଲିଭିଜୁମାବ, ଏକ ବିକ୍ରୟ ନାମ ସିନେଜିସ, ବ୍ରାଣ୍ଡ ନାମରେ ବିକ୍ରି ହେଉଛି, ହେଉଛି ଏକ ଔଷଧ ଯାହା ଅଧିକ ବିପଦ ଥିବା ଲୋକଙ୍କଠାରେ ଗମ୍ଭୀର ଶ୍ୱାସକ୍ରିୟା ସିନ୍ସିଟିଆଲ୍ ଜୀବାଣୁ  ( / ଆରଏସଭି) ସଂକ୍ରମଣକୁ ରୋକିବା ପାଇଁ ବ୍ୟବହୃତ ହୁଏ  । ଏଥିରେ ୬ ମାସରୁ କମ୍ ବୟସ୍କ ଓ ଅକାଳରେ ଜନ୍ମ ହୋଇଥିଲେ ଏବଂ ଦୁଇ ବର୍ଷରୁ କମ ବୟସର ପିଲା ହୃତ୍‌ପିଣ୍ଡ କିମ୍ବା ଫୁସଫୁସ ରୋଗରେ ଆକ୍ରାନ୍ତ ହୋଇଥିବା ଅନ୍ତର୍ଭୁକ୍ତ କରାଯାଏ । ଆରଏସଭି ଋତୁରେ ଏହା ମାଂସପେଶୀରେ   ଇଞ୍ଜେକ୍ସନ ଆକାରରେ ମାସକୁ ଥରେ ଦିଆଯାଏ । ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟା ହେଉଛି ଜ୍ୱର ଏବଂ ରାସ୍। ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ୍ ଏବଂ କମ୍ ରକ୍ତ ପ୍ଲାଟେଲେଟ୍ ସ୍ତର ହୋଇପାରେ । ଏହା ବୟସ୍କ ଲୋକମାନଙ୍କଠାରେ ବ୍ୟବହୃତ ହୁଏ ନାହିଁ । ଏହା ଆରଏସଭିର ଫ୍ୟୁଜନ୍ ପ୍ରୋଟିନ୍ ଏ ବିରୁଦ୍ଧରେ ନିର୍ଦ୍ଦେଶିତ ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଫୁସଫୁସର କୋଷରେ ପ୍ରବେଶକୁ ଅବରୋଧ କରିଥାଏ । ୧୯୯୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୧୯୯୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ପାଲିଭିଜୁମାବ ଅନୁମୋଦିତ ହୋଇଥିଲା । କାନାଡାରେ ଏହାର ମୂଲ୍ୟ ପ୍ରାୟ ୭,୦୦୦ ସିଏଡି ଅଟେ । ଯୁକ୍ତରାଜ୍ୟରେ ଏହାର ମୂଲ୍ୟ ପ୍ରାୟ ୫୬୦ ପାଉଣ୍ଡ ଏବଂ ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୦୦ ମିଗ୍ରା ପାଇଁ ପ୍ରାୟ ୩,୨୦୦ ଡଲାର ଥିଲା ।
ଫକୀର ମୋହନ ବିଶ୍ୱବିଦ୍ୟାଳୟ ଓଡ଼ିଶାର ୫ମ ବିଶ୍ୱବିଦ୍ୟାଳୟ । ୧୯୯୯ ମସିହାରେ ଏହା ଉତ୍କଳ ବିଶ୍ୱବିଦ୍ୟାଳୟ ଅଧୀନରେ ଥିବା ବାଲେଶ୍ୱର ଓ ଭଦ୍ରକ ଜିଲ୍ଲାର ମହାବିଦ୍ୟାଳୟମାନଙ୍କୁ ନେଇ ଗଠିତ ହେଇଥିଲା। ଏହାର ପରିସର ବାଲେଶ୍ୱର ରେମୁଣା ଗୋଲେଇ ଛକ ନିକଟବର୍ତ୍ତୀ ବ୍ୟାସବିହାରଠାରେ ଅବସ୍ଥିତ।
ବେଦବ୍ୟାସ ନାୟକ ଜଣେ ଓଡ଼ିଆ ରାଜନୀତିଜ୍ଞ । ବେଦବ୍ୟାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ କାର୍ଯ୍ୟ କରୁଥିଲେ । ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ତେଲକୋଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ବେଦବ୍ୟାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଥରେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ବେଦବ୍ୟାସ ନାୟକ ବିଜୁ ଜନତା ଦଳର ପ୍ରାର୍ଥୀ ଭାବରେ ତେଲକୋଇ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬୬,୬୭୫ ଖଣ୍ଡ ଭୋଟ ପାଇ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜତୀୟ କଂଗ୍ରେସର ପ୍ରାର୍ଥୀ ଧନୁର୍ଜୟ ସିଦ୍ଦୁଙ୍କୁ ୧୩,୯୫୪ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୨୦୧୪ ମସିହାରୁ ୨୦୧୯ ମସିହାଯାଏଁ କାର୍ଯ୍ୟ କରିଥିଲେ ।
ଫାୟାରବେସ ହେଉଛି ଏକ ମୋବାଇଲ ଏବଂ ୱେବ ଆପ ପ୍ରସ୍ତୁତି କରିବା ସେବା ଯାହା ୨୦୧୧ରୁ ଆରମ୍ଭ ହୋଇଥିଲା । କିନ୍ତୁ ୨୦୧୪ ମସିହା ମଇ ମାସରୁ ଏହାର ଦାଇତ୍ୱ ଗୁଗଲ ହାତକୁ ଆସିଛି । ଇତିହାସ ସେବା ଫାୟାରବେସ ଡାଟାବେଶ ଏହା ଏକ ନୋ ଏସ କ୍ୟୁ ଏଲ ଡାଟାବେଶ ଭାଷା ଯାହାକୁ ବ୍ୟବହାର କରି, ବହୁତ ମାତ୍ରାରେ ତଥ୍ୟ ରଖି ହେବ । ଏହି ସେବାଟି ବର୍ତ୍ତମାନ ଗୁଗଲର ତତ୍ତ୍ୱବାଧାନରେ ପରିଚାଳିତ ହେଉ ଅଛି । କ୍ଲାଉଡ଼କୁ ନେଇ ଏହି ଡାଟାବେଶଟି ପରିଚାଳିତ ହେଉ ଥିବାରୁ ଏଥିରେ ହେଉଥିବା ପରିବର୍ତ୍ତନ, ତତ୍କ୍ଷଣାତ ଦୃଶ୍ୟମାନ ହୋଇଥାଏ । ଏହି ଫାୟାରବେସ ପୂର୍ବରୁ ଏକ ସ୍ୱାଧୀନ ସଂସ୍ଥା ଭାବେ ପରିଚାଲିତ ହେଉ ଥିଲା ।
ଅର୍ଜୁନ ଅଶୋକନ  (ଜନ୍ମ: ୨୪ ଅଗଷ୍ଟ ୧୯୯୨) ଜଣେ ଭାରତୀୟ ଅଭିନେତା, ଯିଏକି ମୁଖ୍ୟତଃ ମାଲାୟଲମ୍ ଭାଷାର କଥାଚିତ୍ରରେ କାମ କରନ୍ତି  । ସେ ଅଭିନେତା ହରିଶ୍ରୀ ଅଶୋକନଙ୍କ ପୁଅ । ଅଭିନୟ ଜୀବନର ପ୍ରଥମରୁ ସେ ପରବା, ବି. ଟେକ୍, ଜୁନ୍ , ଭାରତନ୍, ଉଣ୍ଡା, ସୁପର ଶରଣ୍ୟା ଏବଂ ଏନ୍ ଇଣ୍ଟରନ୍ୟାସନାଲ୍ ଲୋକାଲ୍ ଷ୍ଟୋରୀ ଆଦି କଥାଚିତ୍ରରେ କାମ କରିଥିଲେ । ୨୦୨୩ ମସିହାରେ ମୁକ୍ତିଲାଭ କରିଥିବା ରୋମାଞ୍ଚମ୍ ଏବଂ ପ୍ରଣୟ ବିଳାସମ୍ ଜରିଆରେ ସେ ଜନପ୍ରିୟତା ପାଇଥିଲେ । ଅଭିନୟ ଜୀବନ ଅର୍କୁଟ ଓରୁ ଓରମକୁଟ କଥାଚିତ୍ର ଜରିଆରେ ସେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୟ ପାଇଁ ଟାଇମ୍ସ ଅଫ୍ ଇଣ୍ଡିଆ ତାଙ୍କୁ ପ୍ରସଂଶା କରିଥିଲା । ବ୍ୟକ୍ତିଗତ ଜୀବନ ୨୦୧୮ ମସିହାରେ ସେ ନିଖିତା ଗଣେଶଙ୍କୁ ବିବାହ କରିଥିଲେ । ତାଙ୍କର ଜଣେ ଝିଅ ଅଛନ୍ତି ।
ଆଲବେଣ୍ଡାଜୋଲ ଔଷଧ ଅନେକ ରକମର ପରଜୀବୀ କୀଟ ସଂକ୍ରମଣର ଚିକିତ୍ସା ନିମନ୍ତେ ଦିଆଯାଏ । ଜିଆର୍ଡ଼ିଆସିସ, ଟ୍ରାଇଚୁରିଆସିସ, ଫାଇଲେରିଆସିସ, ନିଉରୋସିସ୍ଟିସର୍କୋସିସ, ହାଇଡାଟିଡ ରୋଗ, ପିନ‌ୱର୍ମ ରୋଗ, ଓ ଗୋଲକୃମି ଇତ୍ୟାଦି ରୋଗମାନଙ୍କରେ ଏହି ଔଷଧ ଦିଆଯାଏ । ଏହା ପାଟିବାଟେ ଦିଆଯାଏ । ଅଇ, ପେଟ ଯନ୍ତ୍ରଣା ଓ ମୁଣ୍ଡବଥା ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ।ସମ୍ଭାବ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅସ୍ଥି ମଜ୍ଜା ଦମନ ମୂଖ୍ୟ ଓ ଏହା ଔଷଧ ଖାଇବା ବନ୍ଦ କଲେ ଭଲ ହୋଇଯାଏ । ଯକୃତ ପ୍ରଦାହ ହେଉଥିବାର ରୋପୋର୍ଟ ମିଳୁଛି ଓ ଆଗରୁ ଯକୃତ ରୋଗ ଥିଲେ ଏହି ସମ୍ଭାବନା ଅଧିକ ରହେ । ଆମେରିକାରେ ଏହା ଗର୍ଭାବସ୍ଥା ଶ୍ରେଣୀ ସି ଓ ଅଷ୍ଟ୍ରେଲିଆରେ ଶ୍ରେଣୀ ଡି; ଏହାର ଅର୍ଥ ଗର୍ଭବତୀ ମହିଳାଙ୍କ ନିମନ୍ତେ ଏହା ବିପଦଜନ‌କ ହୋଇପାରେ । ଆଲବେଣ୍ଡାଜୋଲ ଔଷଧ ବେଞ୍ଜିମିଡାଜୋଲ ଶ୍ରେଣୀର ଏକ ବ୍ରଡସ୍ପେକ୍‌ଟ୍ରମ ଆଣ୍ଟିହେଲମିନ୍ଥିକ ଏଜେଣ୍ଟ ଆଲବେଣ୍ଡାଜୋଲ ପ୍ରଥମେ ସନ ୧୯୭୧ରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପୃଥିବୀର ଅନେକ ସ୍ଥାନରେ ଏହାର ହୋଲସେଲ ଦାମ ଡୋଜ ପିଛା ୦.୦୧ରୁ ୦.୦୬ ଆମେରିକୀୟ ଡଲାର । ସନ ୨୦୧୪ରେ ଏହାର ମୂଲ୍ୟ ଆମେରିକାରେ ଡୋଜ ପିଛା ୫୦ ଆମେରିକୀୟ ଡଲାର ଥିଲା ଯାହା ଅତି ମହ‌ଙ୍ଗା ।
ସାଞ୍ଚୋର ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଜଲୋର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଞ୍ଚୋର ସହରର ମୋଟ ଜନସଂଖ୍ୟା ୨୫୮୮୧ ଅଟେ । ସେଥି ମଧ୍ୟରୁ ୫୨.୫୯% ଜଣ ପରୁଷ ହୋଇଥିବା ବେଳେ ୪୭.୪୧% ଜଣ ନାରୀ ଅଟନ୍ତି । ସାଞ୍ଚୋରର ସାକ୍ଷରତା ହାର ୪୭.୫୯% ଅଟେ । ଏହା ଜାତୀୟ ହାରଠାରୁ ୧୭.୨୫% ପ୍ରତିଶତ କମ ଅଟେ । ସେଥିରୁ ୩୨.୪୪% ପ୍ରତିଶତ ପୁରୁଷ ଓ ୧୫.୧୬% ନାରୀ ଅଟନ୍ତି । ୨୦.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାଞ୍ଚୋରର ସରକାରୀ ଭାଷା ଅଟେ ।
ଫ୍ଲୁମାଜେନିଲ, ଏକ ବେପାର ନାମ ଆନେକ୍ସେଟ, ଏକ ଔଷଧ ଯାହା ବେଞ୍ଜୋଡାଏଜେପିନର ପ୍ରଭାବକୁ ଓଲଟାଇବା ପାଇଁ ବ୍ୟବହୃତ ହୁଏ । ଚେତନା ସ୍ତର ହ୍ରାସ ପାଇଥିବା ଲୋକଙ୍କ ପାଇଁ ରୁଟିନ୍ ବ୍ୟବହାର ସୁପାରିଶ କରାଯାଏ ନାହିଁ  ଏହା ଏକ ଶିରାରେ ଇଞ୍ଜେକ୍ସନ ଦେଇ ଦିଆଯାଏ । ଏହାର ପ୍ରଭାବ୨ ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ ୯୦ ମିନିଟ୍ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଝାଳ ବୋହିବା, ଅସ୍ପଷ୍ଟ ଦୃଷ୍ଟି, ମୁଣ୍ଡବିନ୍ଧା ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଜବରଦଖଲ ଏବଂ ବେଞ୍ଜୋଡାଏଜେପିନ ପ୍ରତ୍ୟାହାର ଅନ୍ତର୍ଭୁକ୍ତ ହୋଇପାରେ, ବିଶେଷକରି ବେଞ୍ଜୋଡାଏଜେପିନ ନିର୍ଭରଶୀଳ ବ୍ୟକ୍ତିଙ୍କଠାରେ । ଆତଙ୍କିତ ଆକ୍ରମଣ ପ୍ୟାନିକ ଡିଜଅର୍ଡ଼ର ମଧ୍ୟ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଗାବା   ରିସେପ୍ଟରଠାରେ ବେଞ୍ଜୋଡାଏଜେପିନ୍ ଅବରୋଧ କରି କାର୍ଯ୍ୟକ୍ଷମ ହୁଏ । ୧୯୮୧ ମସିହାରେ ଫ୍ଲୁମାଜେନିଲ ବର୍ଣ୍ଣିତ ହୋଇଥିଲା ଏବଂ ୧୯୯୧ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ୨୦୨୧ ସୁଦ୍ଧା ଯୁକ୍ତରାଜ୍ୟରେ 0.୫ ମିଗ୍ରା ଔଷଧର ମୂଲ୍ୟ ବାବଦ  ୧୩ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ପରିମାଣ ମୂଲ୍ୟ ପ୍ରାୟ ୧୦ ଡଲାର ଅଟେ।
କଡପ୍ପା, ଆନ୍ଧ୍ର ପ୍ରଦେଶର ଏକ ସହର ଓ କଡପ୍ପା ଜିଲ୍ଲାର ସଦର ମହକୁମା। ଭୂଗୋଳ ଇତିହାସ ପର୍ଯ୍ୟଟନ ଆଧାର ବାହାର ତଥ୍ୟ : ,.  (1911).  " "  .  (11 .). { }:
ଗୁଆନଫେସିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଟେନେକ୍ସ/ ) ଏକ ଔଷଧ ଯାହା ଧ୍ୟାନାଭାବ ଓ ଅତିସକ୍ରିୟତା ବିକାର  (ଏଡିଏଚଡି) ଓ ଉଚ୍ଚ ରକ୍ତଚାପ ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ  । ଏହି ଦୁଇ ରୋଗରେ ଗୁଆନଫେସିନ ଔଷଧ କମ ପସନ୍ଦ କରାଯାଏ । ଏହା ପାଟିରେ ଦିଆଯାଏ । ଗୁଆନଫେସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ,କୋଷ୍ଠକାଠିନ୍ୟ, ଶୁଷ୍କ ପାଟି, ଯୌନ ସମସ୍ୟା ଓ ମୁଣ୍ଡ ବିନ୍ଧା ହୋଇପାରେ । ଅନ୍ୟାନ୍ୟ ପ୍ରତିକ୍ରିୟାରେ ଉଦ୍‌ବେଗ, ଅଳ୍ପ ରକ୍ତଚାପ  , ଅବସାଦ ଓ ମୂତ୍ର ସମସ୍ୟା ହୋଇପାରେ । ଗର୍ଭାବସ୍ଥା ବା ସ୍ତନ୍ୟପାନ ସମୟରେ ଏହା ଦେବାକୁ ମନା କରାଯାଏ । ମସ୍ତିଷ୍କରେ ଥିବା ଆଲଫା-୨ଏ ଆଡ୍ରେନର୍ଜିକ ରିସେପ୍ଟରକୁ  ( 2 ) ଗୁଆନଫେସିନ ସକ୍ରିୟ କରି ସିମ୍ପାଥେଟିକ ସ୍ନାୟୁ ମଣ୍ଡଳ   କାମକୁ କମେଇଦେଇ କାର୍ଯ୍ୟକ୍ଷମ ହୁଏ  । ଗୁଆନଫେସିନ ସନ ୧୯୮୬ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୬୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୭.୧୧ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୪ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୫୬ ତମ ସ୍ଥାନରେ ଥଲା ।
ପ୍ଲୁଟୋନିଅମ ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୯୪ । ଧର୍ମ ଭୌତିକ ରସାୟନିକ ସମସ୍ଥାନିକ ଉପସ୍ଥିତି ଗଠନ ଉତ୍ପାଦନ ବ୍ୟବହାର ଆହୁରି ଦେଖନ୍ତୁ ଆଧାର ବାହାର ତଥ୍ୟ , .; .  (1995).  " " . 29, 2006. 24, 2013. , .; , .  (1997).  " : - " . # 97-564 . 15, 2009.  (2005).  " , " . 15, 2009. { }:    , .  " " . , .  (2005).  " " . 26  (11). , .; , .  (2000).  " " . 5, 2011. 15, 2009.  " " . { }:    , .  (1999).  " " . 21, 2011. 15, 2009.  (2000).  " " . &  (26). 15, 2009. { }:    .  " , " . 15, 2009. { }:    .  " " . 3, 2009. 15, 2009. { }:
ସନ୍ତୁଳା ଭାରତର ଓଡ଼ିଶାରେ ରନ୍ଧାଯାଉଥିବା ଏକ ପରିବା ତରକାରୀ । ଏହା ମୁଖ୍ୟତଃ ନାନା ପ୍ରକାର ପରିବାକୁ ମିଶାଇ ରନ୍ଧାଯାଇଥାଏ । ଉପାଦାନ ବାଇଗଣ ଆଳୁ ବୋଇତାଳୁ/ ବୋଇତି କଖାରୁ ସଜନା ଛୁଇଁ ବଡ଼ି ପ୍ରକାର ଭଜା ସନ୍ତୁଳା: ଏହା ନାନା ପ୍ରକାର ପରିବାକୁ ମିଶାଯାଇ ସେସବୁକୁ ଭାଜିକରି ତିଆରି କରାଯାଇଥାଏ । ସିଝା ସନ୍ତୁଳା: ପରିବାସବୁକୁ ମିଶାଇ ସିଝାଯାଇ ତାହାକୁ ପିଆଜ, ରସୁଣ, ଅଦା, ଫୁଟଣ ଓ ଲଙ୍କା ଛୁଙ୍କ ଦେଇ ଏହା ତିଆରି କରାଯାଇଥାଏ । ପାଣି ସନ୍ତୁଳା: ଏହା ଏକ ପ୍ରକାରର ସିଝା ସନ୍ତୁଳା । ମାତ୍ର ଏଥିରେ ପାଣି ଅଂଶ ବେଶୀ ଥାଏ । ଏହାକୁ ଭାତ, ଚକୁଳି ଓ ରୁଟି ସହ ଖିଆଯାଏ । ଶୁଖିଲା/କାଦୁଅ ସନ୍ତୁଳା: ଏହା ଏକ ପ୍ରକାରର ସିଝା ସନ୍ତୁଳା । ମାତ୍ର ଏଥିରେ ପାଣି ଅଂଶ ଆଦୌ ନ ଥାଏ । ଏହାକୁ ରୁଟି, ପୁରି ଓ ପରଟା ସହ ଖିଆଯାଏ ।
ହାଇପୋପ୍ରୋଲାକ୍ଟିନେମିଆ ହେଉଛି ଏକ ଶାରୀରିକ ଅବସ୍ଥା ଯେଉଁଥିରେ ପ୍ରୋଲାକ୍ଟିନ ନାମକ ଏକ ହାଇପୋଥାଲାମିକ-ପୁଟୁଇଟାରି ହରମୋନର ଅଭାବ ଥାଏ  ପ୍ରସବ ପରେ ସ୍ତନରୁ କ୍ଷୀର ନ ବାହାରିବା ଏହାର ଲକ୍ଷଣ  ସାଧାରଣତଃ ଏହା ହାଇପୋପିଟୁଇରୀଜିମ୍ ସହିତ ମିଳିତ ଥାଏ  ଅନ୍ୟାନ୍ୟ ଜଟିଳତା ମଧ୍ୟରେ ବନ୍ଧ୍ୟାତ୍ୱ ଏବଂ ଯୌନ ଅସୁବିଧାକୁ ହୋଇପାରେ  ସିହାନ ସିଣ୍ଡ୍ରୋମ, ପିଟୁଇଟାରି ଅସ୍ତ୍ରୋପଚାର, ଚୋଟ ଜନିତ ମସ୍ତିଷ୍କ ଆଘାତ, ଏବଂ କେତେକ ଜେନେଟିକ ପରିବର୍ତ୍ତନ ଯୋଗୁ ଏହି ଅବସ୍ଥା ଜାତ ହୋଇପାରେ  ଥାଇରୋଟ୍ରୋପିନ ଦିଆଯିବା ପରେ ପ୍ରୋଲାକ୍ଟିନ ପାଇଁ ରକ୍ତ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ  ଏହାର କୌଣସି ନିର୍ଦ୍ଦିଷ୍ଟ ଚିକିତ୍ସା ନ ଥିବାରୁ ଏହାର ନିର୍ଣ୍ଣୟ ଆବଶ୍ୟକ ନୁହେଁ  ରିକମ୍ବିନାଣ୍ଟ ମାନବ ପ୍ରୋଲାକ୍ଟିନ ବ୍ୟବହାରକୁ କେତେକ ପ୍ରମାଣ ସମର୍ଥନ କରୁଥିବାବେଳେ ଅଧୁନା ଚିକିତ୍ସା ବ୍ୟବହାର ପାଇଁ ଏହା ଅନୁମୋଦିତ ନୁହେଁ  ସାଧାରଣତଃ କିଣା ଶିଶୁ ଖାଦ୍ୟ ଦିଆଯାଏ  କେବଳ ପ୍ରୋଲାକ୍ଟିନର ଅଭାବ ବିରଳ ଅଟେ  ହାଇପୋପିଟୁଇଟାରିଜିମ ଥିବା ଲୋକଙ୍କ ମଧ୍ୟରୁ ପ୍ରାୟ ୧୭% କ୍ଷେତ୍ରରେ ଏହା ହୋଇଥାଏ ଓ କିମ୍ବା 1999 ମସିହାରୁ ସ୍ପେନରେ ୧୦୦,୦୦୦ ଲୋକଙ୍କ ମଧ୍ୟରୁ ୮ଜଣକୁ ଏହା ହୋଇଥାଏ ।
ଇରମ ଚାନୁ ଶର୍ମିଳା  ଜନ୍ମ ୧୪ ମାର୍ଚ୍ଚ ୧୯୭୨   "ଲୌହ ନାରୀ"  ବା  "ମେଙ୍ଗୁବି"   "ଗୋରୀ"  ନାମରେ ଜଣା ଓ ଭାରତୀୟ ରାଜ୍ୟ ମଣିପୁରର ଜଣେ ନାଗରିକ ଅଧିକାର କର୍ମୀ, ରାଜନୀତିକ କର୍ମୀ ଓ କବି । ସେ ୨୦୦୦ ମସିହା ନଭେମ୍ବର ୨ ତାରିଖରେ ଆମରଣ ଅନଶନ ଆରମ୍ଭ କରି ୧୬ ବର୍ଷ ପରେ ୨୦୧୬ ଅଗଷ୍ଟ ୯ ତାରିଖରେ ସାରିଥିଲେ । ୫୦୦ ସପ୍ତାହରୁ ଅଧିକ କାଳ ଖାଦ୍ୟ ଓ ପାଣି ମନାକରି ସେ  "ବିଶ୍ୱର ସର୍ବାଧିକ କାଳ ଆମରଣ ଅନଶନ"  କରିଥିଲେ । ୨୦୧୪ ମସିହାର ବିଶ୍ୱ ନାରୀ ଦିବସରେ ସେ ଭୋଟ ଅନୁସାରେ ସେ ଭାରତର ଶ୍ରେଷ୍ଠ ନାରୀ ଚରିତ୍ର ଭାବେ ବଛାଯାଇଥିଲେ । ୨୦୧୪ ମସିହାରେ ଭାରତୀୟ ଜାତୀୟ ନିର୍ବାଚନରେ ସଂଖ୍ୟାଗରିଷ୍ଠ ଦୁଇ ରାଜନୀତିକ ଦଳ କଂଗ୍ରେସ ଓ ଭାରତୀୟ ଜନତା ଦଳ ଇରମଙ୍କୁ ନିର୍ବାଚନରେ ଲଢ଼ିବା ପାଇଁ ଅନୁରୋଧ କରିଥିଲେ ମଧ୍ୟ ସେ ମନାକରିଦେଇଥିଲେ । ତା 'ପରେ ନିୟମ ଅନୁସାରେ ଜେଲରେ ଥିବାରୁ କୌଣସି ନାଗରିକଙ୍କୁ ଭୋଟ ଦେବାର ଅଧିକାର ନ ଥିବାରୁ ତାଙ୍କୁ ଭୋଟଦାନ ପାଇଁ ମନାକରାଯାଇଥିଲା । । କୌଣସି ଆଧାର ନଥିବାରୁ ୨୦୧୨ ଅଗଷ୍ଟ ୧୯ରେ ତାଙ୍କୁ ନ୍ୟାୟାଳୟ ତରଫରୁ ପୁଲିସ ହେପାଜତରୁ ବାହାରିବା ଲାଗି ଅନୁମତି ମିଳିଥିଲା । ତାଙ୍କୁ ୨୦୧୪ ଅଗଷ୍ଟ ୨୨ରେ ଆଗର ଗିରଫ ଭଳି ସମାନ ଆଧାରରେ ଆଉଥରେ ଗିରଫ କରାଯାଇ ୧୫ ଦିନ ହେପାଜତରେ ରଖାଯାଇଥିଲା । ଆମେନ୍‌ଷ୍ଟି ଇଣ୍ଟରନ୍ୟାସନାଲ ତାଙ୍କୁ ଜଣେ ରାଜନୀତିକ ବନ୍ଦୀ ଘୋଷଣା କରିଥିଲା ।
କଲ୍ୟାଣ ଚାଟାର୍ଜୀ  ବଙ୍ଗଳା:              , ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ବଙ୍ଗଳା କଥାଚିତ୍ର ଜଗତରେ କାମ କରିଥିଲେ । ସେ ୪୦୦ରୁ ଅଧିକ ବଙ୍ଗଳା ଚଳଚ୍ଚିତ୍ରରେ ଅଭିନୟ କରିଛନ୍ତି । ସେ ସାବିତ୍ରୀ ଚାଟାର୍ଜୀ, ରଣଜିତ ମଲ୍ଲିକ, ଉତ୍କଳ କୁମାର, ସୁମିତ୍ରା ଚାଟାର୍ଜୀ, ସାନ୍ତୁ ମୁଖୋପାଧ୍ୟାୟ ଏବଂ ଦୀପକାନ ଦେଙ୍କ ଭଳି ଜଣାଶୁଣା ବଙ୍ଗାଳୀ ଅଭିନେତାଙ୍କ ସହ କାମ କରଛନ୍ତି । ପେଷା କଲ୍ୟାଣ ୧୯୬୮ ମସିହାରେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥଚିତ୍ର ଥିଲା ଅପଜନ । ସେ ଅଧିକାଂଶ ସାଧାରଣ ବଙ୍ଗୀୟ ବ୍ୟକ୍ତି ଭାବରେ ବିଭିନ୍ନ ଚରିତ୍ରରେ ପାର୍ଶ୍ୱ ଅଭିନେତା ଭାବରେ ୪୦୦ରୁ ଅଧିକ କଥାଚିତ୍ରରେ କାମ କରିଛନ୍ତି । ସେ ନିର୍ଦ୍ଦେଶକ ଆରବିନ୍ଦ ମୁଖୋପାଧ୍ୟାୟଙ୍କ ପ୍ରିୟ ଅଭିନେତା ଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୩୦ ଅପ୍ରେଲ ବର୍ଷର ୧୨୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୨୧ତମ  । ବର୍ଷ ଶେଷ ହେବା ପାଇଁ ଆଉ ୨୪୫ ଦିନ ବାକି ଅଛି ।